pythainlp/thai-wiki-dataset-v4 huggingface dataset:
พันจ่าอากาศ

พันจ่าอากาศ (#เปลี่ยนทาง โดยทั่วไปเรียกโดยย่อว่า Flt Sgt, F/Sgt, FSGT หรือ ที่ใช้งานโดยกองทัพอากาศสหราชอาณาจักรคือ, FS) เป็นยศอาวุโสของนายทหารชั้นประทวนในกองทัพอากาศสหราชอาณาจักรและกองทัพอากาศอื่น ๆ อีกหลายแห่งที่ใช้โครงสร้างยศของกองทัพอากาศแยกจากเหล่าทัพทั้งหมดหรือบางส่วน เทียบเท่ากับจ่าเสนาธิการ (staff sergeant) หรือจ่ารักษาธงหน่วย (colour sergeant) ในกองทัพบกสหราชอาณาจักร จ่ารักษาธงหน่วยในราชนาวิกโยธิน และพันจ่า (chief petty officer) ในราชนาวี และมีรหัสยศเนโทอยู่ที่ OR-7 ในกองทัพอากาศ พันจ่าอากาศมียศสูงกว่าหัวหน้าช่างเทคนิคและต่ำกว่านายดาบ
ประวัติ.
ตำแหน่งนี้ใช้งานครั้งแรกในกองบินหลวง (Royal Flying Corps: RFC) ในปี พ.ศ. 2455 และส่งต่อไปยังกองทัพอากาศตั้งแต่ช่วงก่อตั้งในปี พ.ศ. 2461 พันจ่าอากาศของกองบินหลวงจะประดับใบพัดสี่ใบระหว่างบั้งและมงกุฎ
ในวันที่ 1 กรกฎาคม พ.ศ. 2489 ลูกเรือพันจ่าอากาศได้รับการแต่งตั้งยศใหม่เป็นลูกเรือชั้น 1  และแทนที่บั้งด้วยดาวหกแฉกสามดวงในหรีด และมีนกอินทรีและมงกุฎประดับอยู่ อย่างไรก็ตาม เครื่องหมายดังกล่าวไม่เป็นไม่เป็นที่นิยมมากนัก และในปี พ.ศ. 2493 กองทัพอากาศได้เปลี่ยนกลับไปใช้ยศและเครื่องหมายแบบเก่า แม้ว่าพันจ่าอากาศลูกเรือจะประดับนกอินทรีระหว่างบั้งและมงกุฎก็ตาม
ระหว่างปี พ.ศ. 2493 ถึง พ.ศ. 2507 ตำแหน่งหัวหน้าช่างเทคนิคเทียบเท่ากับพันจ่าอากาศเอกและถูกจัดไว้สำหรับช่างเทคนิค แต่ปัจจุบันหัวหน้าช่างเทคนิคอยู่ในยศชั้นต้น (แต่ยังคงจัดสำหรับช่างเทคนิคเท่านั้น) แม้ว่าตามการเทียบยศของเนโทจะอยู่ในระดับเดียวกันก็ตาม
การใช้งานปัจจุบัน.
นอกเหนือจากกองทัพอากาศสหราชอาณาจักรแล้ว ยศพันจ่าอากาศยังถูกใช้โดยกองทัพอากาศในเครือจักรภพหลายแห่ง รวมถึงกองทัพอากาศออสเตรเลีย, กองทัพอากาศนิวซีแลนด์, กองทัพอากาศศรีลังกา, กองทัพอากาศแอฟริกาใต้ และกองทัพอากาศซิมบับเว นอกจากนี้ยังใช้ในอดีตกองทัพอากาศโรดีเซียนอีกด้วย ในแคนาดา นับตั้งแต่การรวมกองทัพแคนาดาในปี พ.ศ. 2511 ตำแหน่งนี้ถูกแทนที่ด้วยนายดาบ
ในกองทัพอากาศสหราชอาณาจักร เครื่องหมายยศคือสามบั้งชี้ลงอยู่ด้านล่างของมงกุฎ
พันจ่าอากาศยังใช้ในองค์กรนักเรียนนายร้อยหลายแห่งทั่วโลก เช่น นักเรียนนายร้อยอากาศของกองทัพอากาศ นักเรียนนายร้อยกองทัพอากาศออสเตรเลีย และนักเรียนนายร้อยอากาศแคนาดา
กองทัพอากาศไทย.
"พันจ่าอากาศ" หมายถึง ยศสามระดับในกองทัพอากาศไทย คือ พันจ่าอากาศตรี ตัวย่อ พ.อ.ต. (flight sergeant third class: Fs.3) เทียบเท่ากับจ่าสิบตรีในกองทัพบกไทย และพันจ่าตรีในกองทัพเรือไทย พันจ่าอากาศโท ตัวย่อ พ.อ.ท. (flight sergeant second class: Fs.2) เทียบเท่ากับจ่าสิบโทในกองทัพบกไทย และพันจ่าโทในกองทัพเรือไทย และพันจ่าอากาศเอก ตัวย่อ พ.อ.อ. (flight sergeant first class: Fs.1) เทียบเท่ากับจ่าสิบเอกในกองทัพบกไทย และพันจ่าเอกในกองทัพเรือไทย
ติรุปติ

ติรุปติ (เตลูกู: తిరుపతి; Tirupati,) เป็นนครในรัฐอานธรประเทศ ประเทศอินเดีย ศูนย์กลางการปกครองของอำเภอติรุปติ ที่ตั้งของติรุมาลาเวงกเฏศวรเทวาลัยซึ่งเป็นศาสนสถานสำคัญในศาสนาฮินดู ติรุปติเป็นหนึ่งในแปด "สวยัมวยักตะเกษตร" ซึ่งบูชาพระวิษณุ ติรุปติเป็นศูนย์กลางการปกครองของมณฑลปกครองต่าง ๆ คือมณฑลติรุปติเขตนคร, มณฑลติรุปติเขตชนบท และเขตภาษีติรุปติ
ติรุปติเป็นกระจุกนครที่มีประชากรมากเป็นอันดับเจ็ดของรัฐด้วยประชากร คนในปี 2011 ในแง่ของเขตนครอย่างเดียว ตามสำมะโนปี 2011 ประชากรของติรุปติอยู่ที่ 287,035 คน ถือเป็นนครที่มีประชากรมากสุดอันดับเก้าของรัฐ และอันดับสองของพื้นที่รายาลสีมา เป็นรองเพียงนครกุรนูล ในปี 2012–2013 กระทรวงการท่องเที่ยวของอินเดียประกาศให้ติรุปติเป็น "นครมรดกที่ดีที่สุด" และยังเป็นหนึ่งในนครที่รัฐบาลอินเดียเลือกพัฒนาภายใต้โครงการสมาร์ตซิตี
ชื่อของนครติรุปติประกอบด้วยคำภาษาทราวิฑ คือ "ติรุ" แปลว่า เป็นที่สักการะหรือทรงเกียรติ และ "ปติ" แปลว่าที่ประทับ ในอดีต ติรุปติเคยถูกเรียกว่า ปุษปมณฑป (Pushpa-mandapa) ดังที่ปรากฏในอาจารยหฤทยัม (Acharya-Hridayam, ศตวรรษที่ 13)
จูนทีนธ์

จูนทีนธ์  หรือชื่อทางการ วันเอกราชแห่งชาติจูนทีนธ์  เป็นวันหยุดแห่งชาติของสหรัฐ เฉลิมฉลองทุกปีในวันที่ 19 มิถุนายน เพื่อระลึกถึงการเลิกทาสในสหรัฐ ชื่อจูนทีนธ์เป็นคำควบของคำว่า "June" (จูน; มิถุนายน) กับ "nineteenth" (ไนนทีนธ์; วันที่สิบเก้า) ซึ่งมีที่มาจากวันที่ 19 มิถุนายน 1865 เมื่อนายพลกอร์ดอน แกรงเกอร์ มีคำสั่งให้บังคับใช้การประกาศเลิกทาสในรัฐเท็กซัสเมื่อครั้นสิ้นสุดสงครามกลางเมืองสหรัฐ การฉลองจูนทีนธ์เริ่มมีขึ้นในเมืองแกลเวสตัน รัฐเท็กซัส และต่อมาจึงแพร่ขยายไปทั่วสหรัฐ โดยทั่วไปยังเป็นการฉลองรวม ๆ ถึงวัฒนธรรมชาวแอฟริกัน-อเมริกันร่วมด้วย
จูนทีนธ์ยังเป็นที่เฉลิมฉลองโดยชาวแมสโคกอส ซึ่งเป็นลูกหลานของชาวเซมีโนลิสดำที่หลบหนีการเป็นทาสในปี 1852 ออกมาตั้งรกรากในโกอาฮีลา ประเทศเม็กซิโก
ในปี 2021 จูนทีนธ์ได้รับการประกาศให้เป็นวันหยุดแห่งชาติ (federal holiday) โดยประธานาธิบดี โจ ไบเดิน ซึ่งถือเป็นวันหยุดประจำชาติที่มีการประกาศล่าสุดในสหรัฐนับตั้งแต่วันมาร์ติน ลูเทอร์ คิง จูเนียร์ ซึ่งประกาศในปี 1983
ตำบลพ่อมิ่ง

พ่อมิ่ง เป็นตำบลของอำเภอปะนาเระ จังหวัดปัตตานี มีพื้นที่ 19.40 ตารางกิโลเมตร (คิดเป็น 12,125.1 ไร่) และมีเขตการปกครองทั้งหมด 5 หมู่บ้าน
ที่ตั้งและอาณาเขต.
ตำบลพ่อมิ่ง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลพ่อมิ่ง ตามที่เล่าต่อกันมาว่ามีประชาชนจากพื้นที่ใดไม่ทราบแน่ชัด ได้อพยพหาที่ทำกินที่อยู่อาศัย ในจำนวนนั้นมีผู้มีความรู้ด้านช่างก่อสร้างได้มาบุกเบิกสร้างวัดและบ้านเรือนอยู่อาศัย เมื่อมาอยู่นานบ้านเรือนจำนวนคนก็เพิ่มขึ้นตามลำดับ และขยายพื้นที่กว้างออกไป ประกอบกับพื้นที่ใกล้เคียงมีราษฎรนับถือศาสนาอิสลาม ผู้นำที่เดินทางมาชื่อว่า "มิ่ง" ชาวบ้านให้ความนับถือเพิ่มคำว่าพ่อข้างหน้าเป็น "พ่อมิ่ง" และชื่อถูกเรียกมาจนทุกวันนี้"" 
วันที่ 25 พฤษภาคม พ.ศ. 2505 หลวงชาติตระการโกศล (เจียม ลิมปิชาติ) ปลัดกระทรวงมหาดไทย และนายเกษม สุขุม ผู้ว่าราชการจังหวัดปัตตานี ได้ประกาศแยกพื้นที่ตำบลพ่อมิ่ง 3 หมู่บ้านบริเวณฝั่งอ่าวไทย ได้แก่ หมู่ 1 บ้านบางหมู, หมู่ 2 บ้านน้ำบ่อ และหมู่ 7 บ้านท่าสู ออกไปตั้งเป็น "ตำบลบ้านน้ำบ่อ" ทำให้ตำบลพ่อมิ่งเหลือพื้นที่ 4 หมู่บ้าน 
บ้านพ่อมิ่ง หมู่ที่ 3 มีประชากร 1,982 คน และ 447 ครัวเรือน ในวันที่ 3 กันยายน พ.ศ. 2562 นายไกรศร วิศิษฎ์วงศ์ ผู้ว่าราชการจังหวัดปัตตานี ได้ประกาศแยกพื้นที่หมู่ 3 บ้านพ่อมิ่ง บางส่วน ออกมาจัดตั้งเป็น 1 หมู่บ้านและตั้งเป็นหมู่ที่ 5 ของตำบลพ่อมิ่ง ชื่อ "บ้านโต๊ะแมว"
การแบ่งเขตการปกครอง.
การปกครองส่วนภูมิภาค.
ตำบลพ่อมิ่งแบ่งพื้นที่การปกครองออกเป็น 5 หมู่บ้าน ได้แก่
การปกครองส่วนท้องถิ่น.
ท้องที่ตำบลพ่อมิ่งมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลพ่อมิ่ง ครอบคลุมพื้นที่ตำบลพ่อมิ่งทั้งหมด ซึ่งเป็นสภาตำบลพ่อมิ่ง ที่จัดตั้งขึ้นใน พ.ศ. 2517
ใน พ.ศ. 2538 สภาตำบลพ่อมิ่งมี 5 หมู่บ้าน พื้นที่ 19.40 ตารางกิโลเมตร ประชากร 2,465 คน และ 409 ครัวเรือน พ.ศ. 2539 กระทรวงมหาดไทยจึงพิจารณาให้สภาตำบลพ่อมิ่งอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลพ่อมิ่งใน พ.ศ. 2540
ใน พ.ศ. 2554 องค์การบริหารส่วนตำบลพ่อมิ่งมี 5 หมู่บ้าน พื้นที่ 19.40 ตารางกิโลเมตร ประชากร 2,971 คน และ 623 ครัวเรือน พ.ศ. 2555 กระทรวงมหาดไทยจึงพิจารณาให้องค์การบริหารส่วนตำบลพ่อมิ่งอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็นเทศบาลตำบลพ่อมิ่งใน พ.ศ. 2555
ประชากร.
พื้นที่ตำบลพ่อมิ่งประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 3,454 คน แบ่งเป็นชาย 1,645 คน หญิง 1,809 คน (เดือนธันวาคม 2566) เป็นตำบลที่มีจำนวนประชากรมากที่สุดในอำเภอปะนาเระ
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ประชากรส่วนใหญ่เป็นชาวไทยเชื้อสายมลายู ส่วนน้อยเป็นชาวไทตากใบ ใช้ภาษามลายูปัตตานีเป็นหลัก และใช้ภาษาไทยมาตรฐานเป็นภาษารอง จากการสำรวจเมื่อ พ.ศ. 2562 พบว่าประชากรส่วนใหญ่นับถือศาสนาอิสลาม ร้อยละ 95.11 และนับถือศาสนาพุทธ ร้อยละ 4.89
อิจิโกะ อาโอบะ

อิจิโกะ อาโอบะ(; โรมาจิ: "Aoba Ichiko")เกิดวันที่ 28 มกราคม ค.ศ. 1990 เป็นนักร้องและนักแต่งเพลงชาวญี่ปุ่นซึ่งเธอออกเพลงในสังกัดของเธอเองเครื่องดนตรีหลักของเธอคือกีตาร์เธอส่วนใหญ่ของเธอประกอบด้วย นอกจากนี้เธอก็ยังเล่นเปียโน, คลาริเน็ต,หีบเพลงและขลุ่ยของเธอ
เธอเป็นที่รู้จักจากเสียงอะคูสติกและการแต่งเพลงซึ่งได้รับแรงบันดาลใจจากความฝันของเธอ
ชีวิตเริ่มต้น.
อาโอบะเกิดที่ อูรายาซุ, จังหวัดชิบะ และโตขึ้นที่ จังหวัดเกียวโต, ประเทศญี่ปุ่น
อิจิโกะ อาโอบะ เริ่มเรียนรู้การเล่นกีตาร์คลาสสิคตั้งแต่อายุ 17 ปี เพลงของเธอได้รับแรงบันดาลใจจากเพลงของดิสนีย์และสตูดิโอจิบลิ ซึ่งเธอเคยฟังมาตั้งแต่ยังเด็ก 
ครูปรึกษาของเธอคือนักร้อง-นักแต่งเพลงชาวญี่ปุ่นชื่อ อันมิ ยามาดะ ผู้สอนฝีมือเครื่องดนตรีจากระยะไกลแก่อาโอบะ อัลบั้มของ Aoba 0และqpแต่ละอัลบั้มมีเพลงของ Ami สองคัฟเวอร์
อาชีพ.
ในปี 2010 อาโอบะตอนธอได้อายุ 19 ปี เธอได้ออกอัลบั้มแรกของเธอคือ "Razor Girl"  ตั้งแต่นั้นมา เธอได้ออกอัลบั้ม 6 อัลบั้ม รวมถึงอัลบั้มแสดงสดอีกสองสามอัลบั้ม
ประมาณปี 2012 อาโอบะ ได้รับการแนะนำให้รู้จักกับ Gezan frontman Mahi to the People โดยเพื่อนร่วมกันของพวกเขาอย่าง โคจิ ชิโมสึ (ผู้รับหน้าที่ Odotte Bakari no Kuni) Aoba และ Mahito ก่อตั้งดูโอ Nuuamm ซึ่งร่วมกันออกผลงานสตูดิโออัลบั้ม 2 ชุด ได้แก่Nuuamm (2014) และw/ave (2017)
ในปี 2013 อาโอบะได้รับเชิญให้ทำงานในการผลิตละคร "9 Days Queen" ซึ่งเป็นละครเวทีโดยโก อาโอกิ นักเขียนบทละคร นอกจากนี้เธอยังได้ทำงานร่วมกับทาคาฮิโระฟูจิแม่และยิปซี บริษัท ในการผลิตของ "Cocoon" เช่นเดียวกับการฟื้นตัวของ "Lemming" โดยชูจิ เทะระยะมะ
นอกจากนี้ อาโอบะ ยังได้ร่วมแสดงในเพลงประกอบภาพยนตร์รีเมคของNintendo Switchในปี 2019 เรื่องและได้การจัดการของเธอถูกนำมาใช้เพื่อโปรโมตเกมในญี่ปุ่น
อาโอบะได้ร่วมงานกับ Ryuichi Sakamoto, Taylor Deupree, Cornelius, Haruomi Hosono, Mac DeMarco, Sweet William, and MahiToThePeople.
เเละเธอออกเพลงในค่ายเพลงของเธอ
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสิงห์บุรีทั้งจังหวัด
ฟอร์โมซาของสเปน

ฟอร์โมซาของสเปน  เป็นอาณานิคมขนาดเล็กของจักรวรรดิสเปนที่ก่อตั้งขึ้นทางตอนเหนือสุดของเกาะไต้หวัน หรือที่ชาวยุโรปในเวลานั้นรู้จักกันในชื่อ "ฟอร์โมซา" หรือในภาษาสเปนคือ "อิสลาเอร์โมซา"  ตั้งแต่ ค.ศ. 1626 จนกระทั่งยกให้กับสาธารณรัฐดัตช์เมื่อ ค.ศ. 1642 ในช่วงสงครามแปดสิบปี
โปรตุเกสเป็นยุโรปชาติแรกที่ไปถึงเกาะนี้จากชายฝั่งทางตอนใต้ของจีนใน ค.ศ. 1544 และตั้งชื่อให้กับเกาะนี้ว่า "ฟอร์โมซา" (ซึ่งแปลว่า "สวยงาม" ในภาษาโปรตุเกส) เนื่องด้วยภูมิทัศน์ที่สวยงามเมื่อมองจากทะเล ต่อมาชาวสเปนได้แปลชื่อเป็นภาษาสเปนว่า "เอร์โมซา" และใช้ชื่อนี้เรื่อยมาในแผนที่และเอกสารที่เกี่ยวข้องกับอาณานิคมของของสเปน
สเปนได้ก่อตั้งอาณานิคมทางตอนเหนือของเกาะใน ค.ศ. 1626 โดยเป็นส่วนหนึ่งของหมู่เกาะอินเดียตะวันออกของสเปนที่อยู่ในมะนิลา ซึ่งอยู่ภายใต้อาณานิคมนิวสเปน (เม็กซิโก) ในฐานะอาณานิคมของสเปน ฟอร์โมซาเป็นจุดยุทธศาสตร์สำหรับการป้องกันการค้าระดับภูมิภาคของอาณานิคมสเปนในฟิลิปปินส์ โดยเฉพาะอย่างยิ่งการป้องกันเรือสำเภาจากจีนและญี่ปุ่นที่มุ่งหน้ามายังมะนิลาจากการแทรกแซงของบริษัทดัตช์ในฟอร์โมซาของเนเธอร์แลนด์ที่อยู่ทางใต้ของเกาะ อย่างไรก็ตาม อาณานิคมนี้ดำรงอยู่เป็นเวลาสั้น ๆ เนื่องจากสูญเสียความสำคัญเชิงยุทธศาสตร์ ประกอบกับรัฐบาลสเปนในมะนิลาก็ไม่ได้เต็มใจที่จะทุ่มทรัพยากรให้กับการป้องกันมากนัก ภายหลังสงครามสิบเจ็ดปี กองกำลังดัตช์เข้าปิดล้อมป้อมปราการสุดท้ายของสเปนได้สำเร็จ เป็นผลให้เกาะส่วนใหญ่อยู่ในการควบคุมของเนเธอร์แลนด์
ทีปวงศ์

ทีปวงศ์ ("วงศ์ชาวเกาะ") เป็นบันทึกทางประวัติศาสตร์ที่เก่าแก่ที่สุดของศรีลังกา เชื่อว่าน่าจะรวบรวมจากอรรถกถาและแหล่งข้อมูลอื่นราวศตวรรษที่ 3 ถึง 4 ก่อนคริสต์ศักราช ทั้งมหาวงศ์และทีปวงศ์ถือเป็นแหล่งข้อมูลการบันทึกประวัติศาสตร์ของศรีลังกาและอินเดียโบราณ นอกจากมีความสำคัญในจากการเป็นแหล่งข้อมูลทางประวัติศาสตร์และตำนาน ยังเป็นงานวรรณกรรมสำคัญทางพุทธศาสนาและวรรณกรรมบาลีในยุคแรก
ไม่ระบุชื่อผู้แต่ง แต่ผู้แต่งน่าจะมีหลายคน บ้างสันนิษฐานว่าน่าจะเป็นภิกษุหรือภิกษุณีจากสำนักอนุราธปุระมหาวิหารแต่งในคริสต์ศตวรรษที่ 3–4 ฮิว เนเวล (Hugh Nevel) ชาวอังกฤษ สันนิษฐานว่าผู้แต่งทีปวงศ์เป็นภิกษุณี โดยพระราชธิดามหิลาได้เรียบเรียงตำนานลังกาว่าด้วยครอบครัวของตนเองพร้อมกับบันทึกเหตุการณ์อื่น ซึ่งได้รับมอบสืบต่อมาจากพระนางสังฆมิตตาเถรีและคณะ ฉัตรสุมาลย์ กบิลสิงห์ มีความเห็นว่า ผู้แต่งทีปวงศ์เป็นภิกษุณี เพราะเนื้อหาในทีปวงศ์ให้รายละเอียดและความสำคัญภิกษุณี
เนื้อหาในทีปวงศ์กล่าวถึงเรื่องพระพุทธเจ้าทรงชนะมาร การทำสังคายนา ทรงประกาศพระศาสนา เสด็จดับขันธปรินิพพาน พระมหินทเถระไปประดิษฐานพระพุทธศาสนาในลังกาทวีปและได้อัญเชิญพระบรมธาตุและไม้ศรีมหาโพธิ์จากชมพูทวีปมายังลังกาทวีป เหตุการณ์ในทีปวงศ์สิ้นสุดในสมัยพระเจ้ามหาเสนครองราชย์อยู่ ณ เมืองอนุราธบุรี (พ.ศ. 819–846) จึงเชื่อว่าทีปวงศ์แต่งขึ้นระหว่างหลังรัชสมัยพระเจ้ามหาเสนสมัยพระเจ้าธาตุเสน ประมาณกลางพุทธศตวรรษที่ 9 – ปลายพุทธศตวรรษที่ 10
เฮอร์มานน์ โอลเดนเบิร์ก (Hermann Oldenberg) ชาวเยอรมัน ได้ชำระคัมภีร์ทีปวงศ์จากอักษรสิงหลและอักษรพม่าภาษาบาลีถ่ายถอดเป็นอักษรโรมันภาษาบาลี พร้อมทั้งแปลเป็นภาษาอังกฤษ ในประเทศไทยพบคัมภีร์ทีปวงศ์อักษรขอมภาษาบาลี
ฉบับรองทรง ไม่พบหลักฐานว่าปริวรรตอักษรสิงหลเป็นอักษรขอมเมื่อใด อายุอยู่ในรัชสมัยพระบาทสมเด็จพระพุทธยอดฟ้าจุฬาโลกมหาราช มีการแปลเป็น 2 สำนวนคือ สำนวนของนายปุ้ย แสงฉาย และคณะ พิมพ์เผยแพร่โดยกรมศิลปากร และ สำนวนของภิกษุณีธัมมนันทา (รองศาสตราจารย์ ดร. ฉัตรสุมาลย์ กบิลสิงห์) แปลจากภาษาอังกฤษของ เฮอร์มานน์ โอลเดนเบิร์ก (Hermann Oldenberg)
สามสาวซิลเวอร์โกลด์

สามสาวซิลเวอร์โกลด์ เป็นวงดนตรีลูกทุ่งหญิง แนวเพลงลูกทุ่งป็อป สตริงคอมโบ ภายใต้สังกัด นพพร ซิลเวอร์โกลด์ เปิดตัวครั้งแรกในรายการชุมทางเสียงทอง ในปีพ.ศ. 2552 โดยมีสมาชิกทั้งหมด 3 คนด้วยกัน ซึ่งแต่ละคน ล้วนแต่เป็นศิลปินเดี่ยวในค่ายนพพรอยู่แล้ว ได้แก่ อร อรดี, วี จิราพร และ ลูกปัด พิมพ์ชนก
มีเพลงที่ได้รับความนิยม ได้แก่ เจอแน่, คาถาหาแฟน มันคนเดียวเสียวทั้งคัน เป็นต้น
ประวัติ.
เริ่มแรก อร อรดี, วี จิราพร และ ลูกปัด พิมพ์ชนก เป็นศิลปินเดี่ยว ภายใต้สังกัด นพพร ซิลเวอร์โกลด์ ซึ่งออกผลงานเพลงกันมาแล้วหลายชุด และโด่งดังเป็นที่รู้จักกันเป็นอย่างดี ต่อมาในปี พ.ศ. 2552 ทางคุณพนม นพพร และทีมงาน ได้เล็งเห็นศักย์ภาพของศิลปินทั้งสามคน จึงได้เกิดโปรเจ็คต์ สามสามซิลเวอร์โกลด์ ขึ้น ซึ่งถือเป็นศิลปินเกิร์ลกรุ๊ป วงแรกและวงเดียวของค่ายเพลงก่อนยุติบริษัทเพลงลง
สามสาวซิลเวอร์โกลด์ เปิดตัวครั้งแรกในปี พ.ศ. 2552 ด้วยเพลง "มันคนเดียวเสียวทั้งคัน" ซึ่งเป็นเพลงลูกทุ่งป็อป หรือสตริงคอมโบ ถือว่าได้รับการตอบรับที่ดีในระดับหนึ่ง ก่อนจะส่งซิงเกิลที่ 2 ตามมา คือเพลง "เบิร์ดเดย์แนวแนว" โดยอัลบั้มชุดแรกออกวางจำหน่ายในเดือนพฤศจิกายน พ.ศ. 2552
ในปีถัดมา สาวสาวซิลเวอร์โกลด์ ได้ออกผลงานอัลบั้มชุดที่ 2 ชื่อชุด "สวยได้อีก" ซึ่งในอัลบั้มชุดนี้เองมีเพลงดังหลายเพลง เช่นเพลง "สวยได้อีก", "คาถาหาแฟน", "จะแกะให้ดู" เป็นต้น ซึ่งเป็นผลงานอัลบั้มชุดสุดท้ายของพวกเธอ 
หลังจากที่ยุคสมัยเปลี่ยนไป ผู้คนเริ่มหันมาฟังเพลงบนโลกออนไลน์มากขึ้น บวกกับธุจกิจเทปเพลง ซีดีเพลงเริ่มซบเซา ทางค่ายก็เลยไม่ได้ทำอัลบั้มที่สาม ต่อให้กับทั้ง 3 คน และในช่วงนั้น อยู่ในช่วงที่ทางค่ายนพพร ซิลเวอร์โกลด์ ใกล้จะปิดกิจการลง ทั้งสามยังมีซิลเกิลปล่อยมาอีกหลาย ๆ เพลง ได้แก่ เพลง ทอม ท้อม ทอม, เจอแน่, เดี๋ยวสวย, กดไลค์มาเลย เป็นต้น
ในปี พ.ศ. 2553 ทั้งสามคนได้รับเชิญแสดงละครโทรทัศน์เรื่อง แม่ศรีไพร ซึ่งออกอากาศทางช่อง 7
หลังจากทางค่ายยุติกับการทำเพลงลง ในปี พ.ศ. 2559 ก็ถือเป็นการยุติบทบาทการเป็นศิลปินของทั้งสามคนไปโดยปริยาย แต่ต่อมาทั้ง 3 ศิลปินได้กลับมารวมตัวกันในปี พ.ศ. 2566 โดยได้กลับมาโชว์ตัวร้องเพลงกันอีกครั้งในรายการ สารพันลั่นทุ่ง และ รายการ ชุมทางดาวทอง เป็นต้น โดยศิลปินทั้งสาม กล่าวว่าได้กลับมารวมตัวรับงานร้องเพลงร่วมกันแล้ว ในโอกาสที่เหมาะสม เพราะแต่ละคนมีธุรกิจส่วนตัวและงานประจำที่ต้องทำกันอยู่แล้ว
เหรียญกองกำลังนานาชาติในติมอร์ตะวันออก

เหรียญกองกำลังนานาชาติในติมอร์ตะวันออก หรือ เหรียญอินเตอร์เฟต  เป็นเหรียญสำหรับยกย่องสมาชิกของกองทัพออสเตรเลียที่ปฏิบัติหน้าที่เป็นเวลา 30 วัน (หรือ 30 เที่ยวบิน) ในติมอร์ตะวันออกระหว่างการทัพกองกำลังนานาชาติในติมอร์ตะวันออก (16 กันยายน พ.ศ. 2542 – 10 เมษายน พ.ศ. 2543) พื้นที่ที่เข้าเกณฑ์ประกอบด้วยติมอร์ตะวันออกและทะเลที่อยู่ติดกับติมอร์ตะวันออกออกไปในระยะทาง จากเครื่องหมายระดับต่ำสุดของน้ำ
บุคลากรของกองทัพออสเตรเลียยังได้รับการยกย่องจากเข็มกลัด 'ติมอร์ตะวันออก' ประดับบนแพรแถบเหรียญประจำการรบออสเตรเลีย (Australian Active Service Medal) นอกจากนี้ออสเตรเลียยังได้มอบเหรียญนี้ให้กับอีก 16 ประเทศที่เข้าร่วมในปฏิบัติการของกองกำลังนานาชาติในติมอร์ตะวันออก
ไทยแลนด์ มิวสิค เคานต์ดาวน์

ไทยแลนด์ มิวสิค เคานต์ดาวน์  เป็นรายการเพลงที่ ทรู ซีเจ ครีเอชั่นส์ ซื้อลิขสิทธิ์รายการ "เอ็มเคานต์ดาวน์" จากซีเจ อีแอนด์เอ็ม ของประเทศเกาหลีใต้ มาผลิตในรูปแบบของประเทศไทย โดยมีบริษัท เอ็กซ์ซิท สาม หก ห้า จำกัด เป็นผู้ผลิตรายการ โดยเปิดพื้นที่ให้ศิลปินเพลงไทยป็อปมาแสดงศักยภาพและประชาสัมพันธ์ผลงานเพลงใหม่ของตนผ่านการแสดงบนเวที เพื่อผลักดันอุตสาหกรรมเพลงไทยป็อป เริ่มออกอากาศครั้งแรกเมื่อวันที่ 12 พฤษภาคม พ.ศ. 2567 ทางช่อง 3 เอชดี โดยปัจจุบันออกอากาศมาแล้วทั้งหมด 2 ฤดูกาล
ในเดือนสิงหาคม พ.ศ. 2568 รายการได้เปิดตัวทีเอ็มซี ไลฟ์ สตูดิโอ ที่สยามพารากอน
ชาร์ต.
ทีเอ็มซีชาร์ต  เป็นชาร์ตที่จัด 10 อันดับเพลงที่ได้รับความนิยมในแต่ละสัปดาห์ ซึ่งรวบรวมสถิติการฟังจากหลากหลายแพลตฟอร์ม และได้รับการสนับสนุนการจัดอันดับโดย สมาพันธ์ผู้ผลิตสิ่งบันทึกเสียงระหว่างประเทศ (IFPI) ต่อมาในฤดูกาลที่ 2 ทีเอ็มซีชาร์ตอ้างอิงการจัดอันดับความนิยมเพลงในประเทศไทยจาก The Official Thailand Chart ซึ่งจัดทำโดยสมาพันธ์ผู้ผลิตสิ่งบันทึกเสียงระหว่างประเทศ (IFPI) ร่วมกับสมาคมการค้าผู้ประกอบธุรกิจบันเทิงไทย (TECA)
ความสำเร็จของศิลปิน.
Spotify T-Pop Now Hottest of the Month.
รางวัล "สปอติฟาย ที-ป็อป นาว ฮ็อตเทสต์ ออฟเดอะมันธ์" เป็นรางวัลที่เกิดขึ้นจากการร่วมมือกันของรายการ และ สปอติฟาย เพื่อค้นหา 4 ศิลปินที่ได้รับความนิยมในแต่ละเดือน และได้รับการเสนอชื่อเข้ามาเป็นผู้ท้าชิงตำแหน่งเจ้าของรางวัลเพียงหนึ่งเดียว เริ่มเปิดให้มีการโหวตครั้งแรกในเดือนสิงหาคม พ.ศ. 2567 จนกระทั่งสิ้นสุดฤดูกาลที่ 1 โดยคะแนนที่ปรากฏเป็นคะแนนที่คิดตามสัดส่วน 100% (ไม่ได้มีการเปิดเผยยอดจำนวนโหวตทั้งหมด) และกลับมาเปิดโหวตอีกครั้งในฤดูกาลที่ 2 เดือนมิถุนายน พ.ศ. 2568 โดยไม่มีการเปิดเผยสรุปผลคะแนน#เปลี่ยนทาง
พระอาการประชวรของกรมหมื่นอัปสรสุดาเทพ

พระอาการประชวรของกรมหมื่นอัปสรสุดาเทพ เป็นกลอนเพลงยาว แต่งโดยคุณสุวรรณ หญิงนางในและเป็นราชินิกุลในตำหนักของพระเจ้าบรมวงศ์เธอ กรมหมื่นอัปสรสุดาเทพ ซึ่งเธอมีชื่อเสียงเจนจัดด้านการแต่งกลอน จนผู้คนสามารถจดจำและท่องบทกลอนที่เธอแต่งได้#เปลี่ยนทาง คาดว่าเพลงยาวนี้น่าจะแต่งขึ้นช่วง พ.ศ. 2384–2386 ก่อนการสิ้นพระชนม์ของกรมหมื่นอัปสรสุดาเทพ โดยเป็นเรื่องราวที่ต่อเนื่องมาจาก "เพลงยาวเรื่องหม่อมเป็ดสวรรค์" ซึ่งแต่งโดยคุณสุวรรณเช่นกัน#เปลี่ยนทาง ถือเป็นหนึ่งในงานไม่กี่ชิ้นของคุณสุวรรณที่ได้รับการเปิดเผยออกสู่สาธารณชน
เนื้อหาของเพลงยาวเรื่อง "พระอาการประชวรของกรมหมื่นอัปสรสุดาเทพ" มีลักษณะที่แตกต่างออกไปจาก "หม่อมเป็ดสวรรค์" กล่าวคือ "หม่อมเป็ดสวรรค์" ผู้แต่งแต่งเรื่องด้วยอารมณ์สนุกสนาน กรมหมื่นอัปสรสุดาเทพยังทรงพระเกษมสำราญแม้นจะมีโรคภัยมาเบียดเบียนอยู่บ้างเป็นครั้งคราว ขณะที่ "พระอาการประชวรของกรมหมื่นอัปสรสุดาเทพ" พบว่าผู้แต่งแต่งเรื่องด้วยความทุกข์ถึงเจ้านายเป็นอันมาก มีลักษณะเป็นการระบายอารมณ์และความรู้สึกของผู้แต่งในขณะนั้นผ่านบทกลอน#เปลี่ยนทาง กระนั้นเนื้อหาของเพลงยาวนี้ยังสอดแทรกลักษณะของสังคมไทยในช่วงต้นกรุงรัตนโกสินทร์ไว้ เช่น บรรยายความเป็นอยู่และความรู้สึกนึกคิดของสตรีชาววัง#เปลี่ยนทาง อีกทั้งยังปรากฏอาหาร วัฒนธรรม ความเชื่อ ค่านิยม และเครื่องมือเครื่องใช้ในยุคนั้นได้อย่างละเอียดชัดเจน#เปลี่ยนทาง มีคุณค่าในเชิงเอกสารที่สามารถนำความรู้ไปต่อยอดองค์ความรู้เชิงวิชาการได้อีกด้วย#เปลี่ยนทาง 
"พระอาการประชวรของกรมหมื่นอัปสรสุดาเทพ" มีสำนักหอสมุดแห่งชาติเป็นผู้ทรงลิขสิทธิ์ และสำนักพิมพ์จะต้องขออนุญาตจากกรมศิลปากรก่อนนำไปตีพิมพ์ ทั้งนี้เคยมีการตีพิมพ์โดยสำนักพิมพ์ห้างหุ้นส่วนจำกัด ศิวพร เมื่อ พ.ศ. 2507 และสำนักพิมพ์เสริมวิทย์บรรณาคาร เมื่อ พ.ศ. 2515
ยุทธนาวีที่ตารันโต

ยุทธนาวีที่ตารันโต  เกิดขึ้นในคืนวันที่ 11/12 พฤศจิกายน ค.ศ. 1940 ในช่วงสงครามโลกครั้งที่สอง ระหว่างกองทัพเรือสหราชอาณาจักรภายใต้การนำของพลเรือเอกแอนดรูว์ คันนิงแฮม และกองทัพเรืออิตาลีภายใต้การนำของพลเรือเอก อินิโก กัมปิโอนี กองทัพเรือสหราชอาณาจักรได้เปิดการโจมตีทางเรือด้วยเครื่องบินบนเรือบรรทุกอากาศยานครั้งแรกในประวัติศาสตร์ โดยใช้เครื่องบินทิ้งระเบิดตอร์ปิโดแฟร์รี่ย์ ซอร์ดฟิช จำนวน 21 ลำ จากเรือบรรทุกเครื่องบินอิลลัสเทรียส ในทะเลเมดิเตอร์เรเนียน
โทโน (นักร้องชาวญี่ปุ่น)

โทโน(เกิดวันที่ 31เดือนตุลาคม เป็นนักแสดงและนักร้องชาวญี่ปุ่นที่เกิดที่ ชิซูโอกะ เธอร้องเพลงในวง "Pepesale"
ชีวประวัติเบื้องต้น.
ในวันที่ 24 กันยายน ค.ศ. 2008 โทโน ได้ทเปิดตัวในฐานะสมาชิกวงคอรัสยูนิต"M" เธอร้องเสียงทำแนวเมโลดี้และทำนองและร้องเสียงต่ำ เพลงซิงเกิลแรกของเธอได้รับอันดับที่ 14 ในออริคอนชาร์ต เพลงซิงเกิลที่สองของเธออยู่ในอันดับที่ 20 ในออริคอนชาร์ตและเพลงซิงเกิลที่สามของเธออยู่ในอันดับที่ 38 ในออริคอนชาร์ต
เมื่อวันที่ 1 พฤษภาคม ค.ศ. 2010 เธอได้ออกจากวงคอรัสยูนิต "M" และเริ่มงานเดี่ยวของเธอในฐานะนักร้อง ริทึมแอนด์บลูส์ ในวันที่ 1 เมษายน ค.ศ. 2013, เธอเปลี่ยนชื่ออาชีพของตนเป็น "Satono" ในการพัฒนาศิลปินเดี่ยวของเธอ ในปี 2014 เธอเข้าร่วมกับวง Pepsale ในฐานะ โทโน (都乃) เธอได้เขียนเพลงของวง Pepesale และเพื่อตัวเธอ เองในฐานะ ซาโตโน(Satono) 
ขณะที่เธอเริ่มเเสดงเธอได้ การถ่ายทอดสด (TwitCasting และ Showroom) เพื่อกระจายเพลงของเธอไปทั่วโลก
เธอทำหน้าที่เป็นวงสวิงในละครเพลงเรื่อง Toho "Rent" (เวอร์ชันญี่ปุ่นปี 2015)
เธอเชี่ยวชาญการประดิษฐ์ อักษรวิจิตร, และได้รับความขยันมรจากญาติที่ทำการจัดดอกไม้แบบญี่ปุ่นและพิธีรดน้ำชาแบบญี่ปุ่นด้วย
ธรรมนูญสภายุโรป

ธรรมนูญสภายุโรป (หรือที่รู้จักกันในชื่อ สนธิสัญญาลอนดอน (ค.ศ. 1949)) เป็นสนธิสัญญาพหุภาคีที่ลงนามเมื่อวันที่ 5 พฤษภาคม ค.ศ. 1949 ซึ่งนำไปสู่การจัดตั้งสภายุโรป ซึ่งเป็นองค์กรระหว่างประเทศสำหรับทุกรัฐในทวีปยุโรปที่ได้อุทิศให้กับ "การแสวงหาสันติภาพบนพื้นฐานของความยุติธรรมและความร่วมมือระหว่างประเทศ" ภายในธรรมนูญมีการกำหนดหลักการชี้นำขององค์กร อันเพื่อรักษาสิทธิมนุษยชน ประชาธิปไตย และหลักนิติธรรม รวมถึงการมอบอำนาจและการปฏิบัติงานของหน่วยงานคณะกรรมการรัฐมนตรีและรัฐสภาสมัชชาอีกด้วย
ประเทศผู้ลงนามดั้งเดิมใน ค.ศ. 1949 ได้แก่ เบลเยียม เดนมาร์ก ฝรั่งเศส ไอร์แลนด์ อิตาลี ลักเซมเบิร์ก เนเธอร์แลนด์ นอร์เวย์ สวีเดน และสหราชอาณาจักร แม้ว่าปัจจุบันจะมีผู้ลงนามและให้สัตยาบันธรรมนูญทั้งหมด 46 รัฐในยุโรป มีเพียงเบลารุส คาซัคสถาน และนครรัฐวาติกัน (สันตะสำนัก) เท่านั้นที่มิได้เป็นสมาชิก ในขณะที่รัสเซียถูกขับออกจากสภายุโรปเมื่อวันที่ 16 มีนาคม ค.ศ. 2022 หลังจากเป็นสมาชิกได้ 26 ปี (เป็นเพียงประเทศเดียวเท่านั้นที่ถูกขับไล่ออกจากองค์กร) เนื่องจากการรุกรานยูเครนที่เป็นประเทศสมาชิก ซึ่งถือเป็นการละเมิดธรรมนูญอย่างโจ่งแจ้ง
สนธิสัญญาได้รับการจดทะเบียนกับสหประชาชาติเมื่อวันที่ 11 เมษายน ค.ศ. 1951 ภายใต้หมายเลขสนธิสัญญา I:1168 เล่ม 87 หน้า 103
คีกิลยาฮ์

คีกิลยาฮ์ หรือ คีซีลียาฮ์ (#เปลี่ยนทาง , แปลว่า "คนหิน" หรือ หินรูปคน) เป็นธรณีสัณฐานลักษณะคล้ายเสา โดยทั่วไปมีองค์ประกอบเป็นหินแกรนิตหรือหินทราย ลักษณะเช่นนี้เป็นผลจากการกัดกร่อนโดยน้ำแข็ง คีกิลยาฮ์ส่วนใหญ่ก่อตัวขึ้นในยุคเครตาเชียส และมีอายุราว 120 ล้านปี
เสาหินเหล่านี้มีลักษณะคล้ายมนุษย์ และมีความสำคัญทางวัฒนธรรมในวัฒนธรรมยาคุต ตามปรัมปราวิทยาชาวยาคุตเชื่อว่าคีกิลยาฮ์มีที่มาจากคนในสมัยโบราณกาล
คำว่า "คีซีลีย์" (kisiliy) ในภาษายาคุตแปลว่า "ที่ที่มีคน" ส่วน "คีซิลยาฮ์" แปลว่า "เขาที่มีคน" หรือ "เขาที่แต่งงาน[แล้ว]" คำว่า "คีกิลยาฮ์" เป็นรูปเพี้ยนมาจากคำเดิมในภาษายาคุตว่า "คีซิลยาฮ์"
ที่ตั้ง.
หินเหล่านี้สามารถพบได้ในประเทศรัสเซียในแถบซาฮา (ยาคูเทีย) โดยเฉพาะในที่ราบลุ่มไซบีเรียตะวันออก ได้แก่:
<templatestyles src="Div col/styles.css"/>
นอกจากในแถบยาคูเตียแล้วยังสามารถพบธรณีสัณฐานลักษณะคล้ายกันได้บนเกาะโปโปวา-ชุกชีนา และที่ราบสูงปูโตรานา ในแคว้นครัสโนยาร์สค์
ประวัติศาสตร์.
แฟร์ดีนันท์ วรังเกิล เคยเขียนรายงานถึงคีกิลยาฮ์บนเกาะเชตีรีโยฮ์สตอลโบวอย (Chetyryokhstolbovoy) ในหมู่เกาะเมวเดจยีในทะเลไซบีเรียตะวันออก ระหว่างการเดินทางไปสำรวจเกาะดังกล่าวในปี 1821-1823 ที่ซึ่งเขาตั้งชื่อเกาะตามเสาหินที่พบ ("Chetyryokhstolbovoy" แปลว่า "สี่เสา") โดยบรรดาเสาหินบนเกาะนี้มีความสูง 
ในสมัยโซเวียต ได้มีการตั้งชื่อคาบสมุทรหนึ่งบนเกาะบอล ชอย เลียฮอฟสกี ว่าคาบสมุทรคีกิลยาฮ์ โดยกัปตันวลาดีมีร์ โวโรนิน ซึ่งในเวลานั้นประจำอยู่ที่สถานีโพลาร์บนเกาะหลังพบเสาหินขนาดใหญ่บนคาบสมุทรนั้น
บิล แมสซีย์ (ซอฟต์บอล)

วิลเลียม แมสซีย์ (10 กันยายน ค.ศ. 1936 – 2 กรกฎาคม ค.ศ. 2020) เป็นพิตเชอร์, ผู้ฝึกสอน และผู้ชี้ขาดซอฟต์บอลชาวนิวซีแลนด์ ซึ่งเขาลงแข่งในการแข่งชิงแชมป์โลกสองรายการโดยคว้าเหรียญทองแดงร่วมกับทีมชาตินิวซีแลนด์ใน ค.ศ. 1966
เมื่อเล่นให้กับสโมสรเรลเวส์ในฮัตแวลลีย์ แมสซีย์ได้ส่งทีมของเขาคว้าแชมป์อินเตอร์คลับระดับประเทศหกรายการระหว่าง ค.ศ. 1958 ถึง 1967 และในช่วงเวลาเดียวกัน เขาได้รับรางวัลระดับนานาชาติแปดรายการโดยเป็นตัวแทนของฮัตแวลลีย์ ตลอดจนได้ฉายาว่า "ชายผู้มีแขนสีทอง" จากการมีอำนาจเหนือบรรดาแบตเตอร์ด้วยความเร็วและการเคลื่อนไหวของเขา เขาเป็นตัวแทนของนิวซีแลนด์ในการแข่งซอฟต์บอลชายชิงแชมป์โลกสองรายการแรกที่เม็กซิโกซิตีใน ค.ศ. 1966 และโอคลาโฮมาซิตีใน ค.ศ. 1968 โดยทีมของเขาได้อันดับสามใน ค.ศ. 1966 เขาอำลาวงการหลังจากการเป็นผู้เล่นหลังการแข่ง ค.ศ. 1968 แต่ไปเป็นผู้ฝึกสอนให้แก่สโมสรเรลเวส์ และเป็นที่ปรึกษาแก่จีนา เวเบอร์ ซึ่งเป็นพิตเชอร์หญิง นอกจากนี้ เขายังได้มาเป็นผู้ชี้ขาดนำซอฟต์บอลเช่นกัน
แมสซีย์เสียชีวิตที่บ้านของเขาในโลเวอร์ฮัตเมื่อวันที่ 2 กรกฎาคม ค.ศ. 2020
หอเกียรติยศ.
แมสซีย์ได้รับการแต่งตั้งให้เข้าสู่หอเกียรติยศซอฟต์บอลแห่งประเทศนิวซีแลนด์ใน ค.ศ. 1988 และได้รับการแต่งตั้งให้เข้าสู่หอเกียรติยศการกีฬาแห่งประเทศนิวซีแลนด์ใน ค.ศ. 1997 กระทั่งใน ค.ศ. 2019 เขาได้รับการแต่งตั้งให้เข้าสู่หอเกียรติยศสหพันธ์ซอฟต์บอลนานาชาติ
นามอันทรงเกียรติ.
สนามซอฟต์บอลหลักที่เฟรเซอร์พาร์กในโลเวอร์ฮัตได้รับการตั้งชื่อว่าสนามแมสซีย์–นันส์ เพื่อเป็นเกียรติแก่แมสซีย์ และเทร์รี นันส์ ผู้เป็นนักซอฟต์บอลตำแหน่งแคตเชอร์มาอย่างยาวนานของเขา
วิหารหินใหญ่แห่งมอลตา

วิหารหินใหญ่แห่งมอลตา  คือกลุ่มของวิหารยุคก่อนประวัติศาสตร์หลายแห่งบนเกาะมอลตาและเกาะโกโซ ประเทศมอลตา สร้างขึ้นในช่วงเวลาสามช่วงที่แตกต่างกันประมาณตั้งแต่ 3,600 ปีก่อนคริสต์ศักราช ถึง 2,500 ปีก่อนคริสต์ศักราช เคยมีการกล่าวอ้างว่าวิหารเหล่านี้เป็นโครงสร้างตั้งพื้นอิสระที่เก่าแก่ที่สุดในโลกจนกระทั่งมีการค้นพบเกอเบ็กลีเทแพในประเทศตุรกี นักโบราณคดีเชื่อว่าสิ่งก่อสร้างเหล่านี้เป็นผลมาจากนวัตกรรมท้องถิ่นในกระบวนการวิวัฒนาการทางวัฒนธรรม ซึ่งนำไปสู่การสร้างวิหารหลายแห่งในระยะจกันตียา (3,600–3,000 ปีก่อนคริสต์ศักราช) และรุ่งเรืองถึงขีดสุดกับการสร้างหมู่วิหารฮัลตาร์ชีนซึ่งยังคงใช้งานมาจนกระทั่งเมื่อ 2,500 ปีก่อนคริสต์ศักราช หลังจากนั้นวัฒนธรรมการสร้างวิหารก็สูญไป
ยังไม่เป็นที่ทราบแน่ชัดว่าวิหารเหล่านี้สร้างขึ้นเพื่อวัตถุประสงค์ใดเป็นหลัก แต่การปฏิบัติทางความเชื่อที่พบในสมัยนั้นมีความเกี่ยวเนื่องกับการบูชาเหล่าเทพีแห่งการเจริญพันธุ์และความอุดมสมบูรณ์ซึ่งได้รับความเคารพนับถืออย่างกว้างขวางทั่วภูมิภาคเมดิเตอร์เรเนียน การค้นพบแท่นบูชาและซากสัตว์ในพื้นที่บ่งชี้ว่าสิ่งก่อสร้างเหล่านี้เคยเป็นสถานที่ประกอบพิธีกรรมที่เกี่ยวข้องกับการบูชายัญ
ยูเนสโกได้ขึ้นทะเบียนหมู่วิหารจกันตียาเป็นแหล่งมรดกโลกใน ค.ศ. 1980 และขยายพื้นที่แหล่งมรดกโลกให้ครอบคลุมวิหารหินใหญ่อีก 5 แห่งใน ค.ศ. 1992 ได้แก่ ฮาจาร์อีม (ในอิล-อเร็นดี), ลิมนัยดรา (ในอิล-อเร็นดี), หมู่วิหารตาฮัจรัต (ในลิมจาร์), หมู่วิหารสกอร์บา (ในอิซเซ็บบีห์) และหมู่วิหารฮัลตาร์ชีน (ในฮัลตาร์ชีน) ปัจจุบันแหล่งมรดกโลกเหล่านี้มีเฮริทิจมอลตาเป็นผู้บริหารจัดการ ในขณะที่กรรมสิทธิ์ในที่ดินโดยรอบนั้นแตกต่างกันไปในแต่ละแหล่ง นอกเหนือจากนี้ยังมีวิหารหินใหญ่อื่น ๆ ในมอลตาที่ไม่รวมอยู่ในรายการแหล่งมรดกโลกยูเนสโก
วันกาชาดและเสี้ยววงเดือนแดงโลก

วันกาชาดและเสี้ยววงเดือนแดงโลก  หรือ วันกาชาดโลก หรือ วันกาชาดสากล  เป็นวันประจำปีของหลักการกาชาดและเสี้ยววงเดือนแดงสากล จัดขึ้นในวันที่ 8 พฤษภาคม ของทุกปี ซึ่งเป็นวันคล้ายวันเกิดของอ็องรี ดูว์น็อง ผู้ก่อตั้งคณะกรรมการกาชาดระหว่างประเทศและผู้ได้รับรางวัลโนเบลสาขาสันติภาพใน ค.ศ. 1901 (ตรงกับวันที่ 8 พฤษภาคม ค.ศ. 1828; ณ เมืองเจนีวา ประเทศสวิตเซอร์แลนด์ และถึงแก่กรรมเมื่อวันที่ 30 ตุลาคม ค.ศ. 1910 ณ เมืองไฮเดิน ประเทศสวิตเซอร์แลนด์)
ประวัติ.
แนวคิดเกี่ยวกับ "กิจกรรมประจำปีที่สามารถดำเนินการได้ทั่วโลก ... ที่จะมีส่วนสําคัญต่อสันติภาพ" เริ่มต้นขึ้นภายหลังสงครามโลกครั้งที่หนึ่ง แนวคิดดังกล่าวเป็นที่รู้จักกันในชื่อ "สัญญากาชาด" (Red Cross Truce) ได้รับการศึกษาโดยคณะกรรมาธิการระหว่างประเทศที่จัดตั้งขึ้นในระหว่างการประชุมกาชาดระหว่างประเทศครั้งที่ 14 โดยมีการนำเสนอรายงานต่อการประชุมกาชาดระหว่างประเทศครั้งที่ 15 ณ กรุงโตเกียว เมื่อ ค.ศ. 1934 ซึ่งได้รับการอนุมัติ ต่อมาภายหลังสงครามโลกครั้งที่สอง เมื่อ ค.ศ. 1946 ข้อเสนอที่โตเกียวได้รับการศึกษาโดยสันนิบาตสภากาชาด (LRCS) (เปลี่ยนชื่อเป็นสหพันธ์สภากาชาดและสภาเสี้ยววงเดือนแดงระหว่างประเทศ (IFRC) ใน ค.ศ. 1991) สองปีต่อมา เมื่อมีการพิจารณาถึงหลักการของสัญญากาชาดและการบังคับใช้ในภูมิภาคต่าง ๆ ทั่วโลกแล้ว จึงมีการประกาศใช้ข้อเสนอของวันกาชาดโลก โดยวันกาชาดโลกครั้งแรกจัดขึ้นเมื่อวันที่ 8 พฤษภาคม ค.ศ. 1948 ต่อมาได้มีการเปลี่ยนชื่ออย่างเป็นทางการกลายเป็น "วันกาชาดและเสี้ยววงเดือนแดงโลก" ใน ค.ศ. 1984
ซาลิม อิบน์ อับดิลลาฮ์

ซาลิม อิบน์ อับดิลลาฮ์ (ชื่อเต็ม ซาลิม อิบน์ อับดิลลาฮ์ อิบน์ อุมัร อิบน์ อัลค็อฏฏอบ อัลอะดะวี) เป็นผู้รายงานหะดีษที่รู้จักกันดี และหลายอย่างเกี่ยวข้องโดยตรงจากบิดาของท่านคือ อับดุลลอฮ์ อิบน์ อุมัร ป้าของท่านคือ ฮัฟเศาะฮ์ บินต์ อุมัร ภรรยาคนหนึ่งของนะบีมุฮัมมัด
หมายเหตุ.
ดู: มุวัฏเฏาะอ์ มาลิก. เล่ม 30 หมายเลขหะดีษที่ 7
ฮุซัยน์ อัรนูส

ฮุซัยน์ อัรนูส (เกิดเมื่อ ค.ศ. 1953) เป็นนักการเมืองชาวซีเรียที่ดำรงตำแหน่งนายกรัฐมนตรีซีเรียระหว่างวันที่ 11 มิถุนายน 2020 ถึง 14 กันยายน ค.ศ. 2024 สื่อภาครัฐประกาศแต่งตั้งตัวเขาไม่นานหลังมีรายงานว่า ประธานาธิบดีบัชชาร อัลอะซัด ปลดอดีตนายกรัฐมนตรีอิมาด เคาะมีส ท่ามกลางวิกฤติเศรษฐกิจที่แย่ลง
ชีวิตช่วงต้นและการศึกษา.
อัรนูสเกิดในหมู่บ้านอัตตะห์ในอำเภอมะอัรเราะฮ์ นัวะอ์มาน เขตผู้ว่าการอิดลิบ ใน ค.ศ. 1978 เขาได้รับปริญญาสาขาวิศวกรรมโยธาจากมหาวิทยาลัยอะเลปโป
ยุทธนาวีที่จัตแลนด์

ยุทธนาวีที่จัตแลนด์  เป็นการรบทางเรือระหว่างกองเรือใหญ่ของกองทัพเรือสหราชอาณาจักร ภายใต้การนำของพลเรือเอก เซอร์ จอห์น เจลลิโค และกองเรือทะเลหลวงของกองทัพเรือจักรวรรดิเยอรมัน ภายใต้การนำของพลเรือโท ไรน์ฮาร์ท แชร์ ในช่วงสงครามโลกครั้งที่หนึ่ง การรบเกิดขึ้นในวันที่ 31 พฤษภาคม ถึง 1 มิถุนายน ค.ศ. 1916 นอกชายฝั่งทะเลเหนือของคาบสมุทรจัตแลนด์ของเดนมาร์ก
ซิมบับเวโรดีเชีย

ซิมบับเวโรดีเชีย  หรือ ซิมบับเว-โรดีเชีย หรือชื่ออย่างไม่เป็นทางการคือ ซิมบับเว หรือ โรดีเชีย เป็นรัฐอธิปไตยที่ดำรงอยู่เป็นเวลาอันสั้น ระหว่างวันที่ 1 มิถุนายน ค.ศ. 1979 ถึงวันที่ 18 เมษายน ค.ศ. 1980 แม้ว่ารัฐจะไม่ได้รับการรับรองจากนานาประเทศก็ตาม ซิมบับเวโรดีเชียถือเป็นรัฐสืบทอดของสาธารณรัฐโรดีเชียและอยู่ภายใต้รัฐบาลเปลี่ยนผ่านที่อยู่ในการควบคุมของสหราชอาณาจักร ทำให้บางครั้งมักถูกเปรียบเปรยว่าเป็นการก่อตั้งเซาเทิร์นโรดีเชียขึ้นมาใหม่ ซึ่งตามทฤษฎีรัฐธรรมนูญของบริเตนยังถือว่าเป็นรัฐบาลที่ชอบด้วยกฎหมายของดินแดนภายหลังการประกาศอิสรภาพฝ่ายเดียว (UDI) ใน ค.ศ. 1965 และอีกประมาณสามเดือนต่อมา อาณานิคมเซาเทิร์นโรดีเชียที่ก่อตั้งขึ้นมาใหม่ก็ได้รับการรับรองเอกราชภายในเครือจักรภพ ในฐานะสาธารณรัฐซิมบับเว
กูปุม

กูปุม (ทิเบต: སྐུ་འབུམ་, ไวลี: "sku 'bum"; "หนึ่งแสนภาพศักดิ์สิทธิ์", อักษรโรมัน: Kumbum) เป็นโครงสร้างในศาสนาพุทธแบบทิเบตที่มีการใช้งานเทียบเคียงกับโบสถ์น้อย มีลักษณะเป็นสถูปที่มีหลายชั้นลดหลั่นกันไป
กูปุมที่เป็นที่รู้จักดีที่สุดคือกูปุมแห่งกยังเจ (Gyantse Kumbum) ซึ่งสร้างขึ้นโดยเจ้าชายแห่งกยังเจ ในปี 1427 ซึ่งเป็นปีแกะไฟ ประกอบไปด้วยเก้าชั้น มีความสูง และบนยอดเป็นทองคำ ภายในประกอบด้วยโบสถ์น้อยรวม 77 แห่ง อย่างไรก็ตาม ประติมากรรมภายในกูปุมนี้ได้รับความเสียหายในสมัยการปฏิวัติวัฒนธรรม และการบูรณะในภายหลังใช้เทวรูปจากดินเหนียวมาประดิษฐาน แค่ก็ไม่สามารถกู้คืนความวิจิตรของศิลปกรรมในกูปุมยุคก่อนได้ ส่วนภาพจิตรกรรมฝาผนังภายในซึ่งได้รับอิทธิพลเนวาร์และจีนยังคงสภาพค่อนข้างดี ลักษณะแปลนของกูปุมเป็นสถูปที่แทนมณฑลสามมิติ บนยอดสุดเป็นพระวัชราธร ลักษณะมณฑลของกูปุมทั้งเก้าชั้นเมื่อรวมกันเป็นภาพแทนถึงหนทางสู่การตรัสรู้ของพระพุทธเจ้าไปตามมณฑลตันตระที่มีขนาดค่อย ๆ ย่อลงจนถึงยอด
นอกจากที่กยังเจแล้ว ยังมีกูปุมแห่งโชนัง (Jonang Kumbum) ซึ่งสร้างขึ้นในปี 1333 และจุงรีโวเจกูปุม (Chung Riwoche Kumbum) ที่ปยัลรีโวเจ ซึ่งสร้างขึ้นในปี 1449
กัณฑรีย์ นาคประภา

กัณฑรีย์ นาคประภา หรือ กัณฑรีย์ สิมะเสถียร (11 สิงหาคม 2467 - 4 กันยายน 2544) นักร้อง นักแสดงอาวุโสเจ้าบทบาทในอดีต ได้รับยกย่องเชิดชูเกียรติเป็นบูรพศิลปิน สาขาศิลปะการแสดง ปี พ.ศ. 2558
ประวัติ.
วัยเยาว์.
กัณฑรีย์เกิดเมื่อวันที่ 11 สิงหาคม พ ศ. 2467 ที่กรุงเทพมหานคร เป็นธิดาของรองอำมาตย์โทเผิญ เลื่อนฉวี และนางแฉล้ม หุตะโกวิท บิดามารดาแยกทางกันตั้งแต่เธอยังเล็ก มารดาจึงพาไปอยู่กับคุณยาย เรียนหนังสือระดับประถมศึกษาที่โรงเรียนประสารอักษร บางรัก กรุงเทพฯ เมื่อ พ.ศ. 2472 - 2476 ชั้นมัธยมศึกษาปีที่ 1 - 3 ที่โรงเรียนสุริวงศ์ กรุงเทพฯ เมื่อ พ.ศ. 2477 - 2479 ชั้นมัธยมศึกษาปีที่ 5 - 6 ที่โรงเรียนสตรีมหาพฤฒาราม
กัณฑรีย์มีแววเป็นนักร้อง นักแสดงมาตั้งแต่เยาว์วัยเนื่องจากคุณยายมักพาไปชมละครคณะต่าง ๆ ที่มีชื่อในขณะนั้นเป็นประจำ แม้จะไม่พาไปกัณฑรีย์ก็มักขอให้คนรู้จักพาไปเสมอจนสามารถจดจำเพลงและเนื้อร้องในละครได้ขณะเรียนชั้นประถมศึกษาก็ได้รับการคัดเลือกให้ร้องเพลงและแสดงงานของโรงเรียนเสมอ ๆ แม้เมื่อมาเรียนในโรงเรียนสตรีมหาพฤฒารามแล้วก็ยังได้รับคัดเลือกให้เป็นนักร้องประจำโรงเรียน
เข้าสู่วงการ.
เมื่อจบการศึกษาชั้นมัธยมศึกษาแล้ว เข้าทำงานที่การไฟฟ้านครหลวงสามเสน ณ ที่แห่งนี้ได้มีโอกาสฝึกร้องเพลงและเป็นศิษย์ของครูบุญช่วย กมลวาทิน นักแต่งเพลงชื่อดังในยุคนั้น จนกระทั่งครูแต่งเพลงให้ร้องเพลงแรกชื่อ "จันทร์เอ๋ย" เธอได้นำไปร้องในงานรื่นเริงของกระทรวงมหาดไทยที่การไฟฟ้านครหลวงเมื่อ พ.ศ. 2485 ได้รับการปรบมือเกรียวกราวเมื่อเพลงจบ จากนั้นเป็นต้นมานางกัณฑรีย์จึงได้เป็นตัวแทนของกระทรวงมหาดไทยในการแสดงหรือร้องเพลงทุกครั้งที่กระทรวงอื่นเชิญไปร่วมงาน นับว่าเป็นก้าวแรกของชีวิตนักร้องอย่างจริงจัง
ต่อมาครูบุญช่วยกมลวาทิน พาไปฝากทำงานที่แผนกดนตรี สำนักงานทรัพย์สินส่วนพระมหากษัตริย์ และเริ่มมีชื่อเสียงขึ้น จนต้องเปลี่ยนนามสกุลจาก “เลื่อนฉวี” มาเป็น “นาคประภา” เพราะบิดาไม่ชอบให้เป็นศิลปิน จึงไปใช้นามสกุลของคุณยายทวดและลาออกจากการไฟฟ้านครหลวง เพื่อมาร้องเพลง จนกระทั่งวงดนตรีทรัพย์สินส่วนพระมหากษัตริย์ยุบเลิกไปแต่โอกาสการเป็นนักแสดงของเธอมาเยือนอีกครั้งเมื่อกัณฑรีย์ไปดูซ้อมละครของคณะศิวารมณ์จากการชวนของนาวาโทศรีโรจน์ หงส์ประสิทธิ์ ซึ่งมีหน้าที่บอกบทให้คณะละคร พอดีกับที่คณะละครกำลังมองหาคน รับบท นางพระยาแม่อยู่หัวศรีสุดาจันทร์ กัณฑรีย์ได้รับเลือกให้แสดงละครเรื่องนี้เป็นเรื่องแรก ได้รับการฝึกสอนจากครูเนรมิตและครูมารุต ผู้กำกับการแสดงมีชื่อเสียงในสมัยนั้น
ชีวิตส่วนตัว.
กัณฑรีย์พบรักกับฉลอง สิมะเสถียร พระเอกละครเวทีร่วมสมัยกับเธอ มีบุตรสาวหนึ่งคน ชื่อ กัญชลิกา สิมะเสถียร โดยเธอได้นำชื่อลูกสาวมาตั้งชื่อคณะละครที่เธอเป็นผู้ดูแล ซึ่งกัณฑรีย์มีศักดิ์เป็นคุณยายของณัฐภัสสร สิมะเสถียร (ดาว โอเกะ) นักแสดงและดีเจชื่อดัง
เสียชีวิต.
ในช่วงหลังกัณฑรีย์มีปัญหาด้านสุขภาพจึงวางมือทางด้านการแสดงลง มีรับเชิญแสดงบ้างเป็นครั้งคราว
กัณฑรีย์ เสียชีวิตด้วยโรคมะเร็ง เมื่อวันที่ 4 กันยายน พ.ศ.2544 สิริรวมอายุได้ 77
ต๋องจู

ต๋องจู, ต๋องอู่ หรือ กึ่งจู (มีบทบาทในช่วง ค.ศ. 225-262) มีชื่อในภาษาจีนกลางว่า ถาง จือ  เป็นขุนพลของรัฐง่อก๊กในยุคสามก๊กของจีน ในปี ค.ศ. 258 ต๋องจูแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนพลของวุยก๊ก
ประวัติ.
ต๋องจูเป็นชาวเมืองลี่เฉิง (利城郡 "ลี่เฉิงจฺวิ้น"; อยู่ระหวางทางตะวันออกเฉียงใต้ของอำเภอหลินชู่ มณฑลชานตงในปัจจุบันและทางตะวันตกเฉียงเหนือของเขตก้าน-ยฺหวี นครเหลียน-ยฺหวินก่าง มณฑลเจียงซูในปัจจุบัน) 
ในปี ค.ศ. 225 ไช่ ฟาง  เริ่มก่อกบฏในเมืองลี่เฉิง สังหารสฺวี จี  ผู้เป็นเจ้าเมือง และเสนอให้ต๋องจูเป็นผู้นำของตน โจผีจักรพรรดิแห่งวุยก๊กจึงมีรับสั่งให้เริ่น ฝู , ตฺว้าน เจา , หวาง หลิง (王淩) และ ลิยอย ("ลฺหวี่ เฉียน") นำกองกำลังไปปราบปรามกบฏ หลังจากทัพวุยก๊กเอาชนะกบฏและชิงเมืองลี่เฉิงคืนมาได้ ต๋องจูก็หนีลงใต้ทางทะเลไปยังง่อก๊กและกลายเป็นนายทหารของง่อก๊ก
ระหว่างปี ค.ศ. 235 และ ค.ศ. 236 ต๋องจูเข้าร่วมกับลิต้ายและงอซันขุนพลง่อก๊กในการศึกที่รบกับชนเผ่าชานเยว่ (山越) ที่ก่อการจลาจลในอาณาเขตของง่อก๊ก หลังเสร็จศึก ต๋องจูได้เลื่อนยศขึ้นเป็นขุนพลจากความดีความชอบ ภายหลังต๋องจูและงอซันนำกำลังพล 3,000 นายโจมตีชนเผ่าชานเยฺว่ที่นำโดยต่ง ซื่อ  แต่ไม่สามารถเอาชนะข้าศึกได้ จนกระทั่งกำลังเสริมนำโดยจิวหองที่เป็นขุนพลง่อก๊กอีกคนยกมาถึง
ในปี ค.ศ. 239 ต๋องจูเข้าร่วมกับลิต้ายในการปราบการก่อการกำเริบที่นำโดยเลี่ยว ชื่อ 
ในปี ค.ศ. 252 ต๋องจูร่วมกับขุนพลง่อก๊กคนอื่น ๆ อย่างเล่าเบา, ลิกี๋ และเตงฮองเข้าร่วมรบในยุทธการที่ตังหินที่รบกับวุยก๊กรัฐอริของง่อก๊ก ต๋องจูได้เลื่อนยศเป็นขุนพลหน้า ("เฉียนเจียงจฺวิน") ได้รับมอบอาญาสิทธิ์ และได้รับบรรดาศักดิ์โหวจากความดีความชอบในยุทธการ
ในปี ค.ศ. 256 ต๋องจูร่วมกับบุนขิม, ลิกี๋, หลิว จฺว่าน  และจูอี้ในการต้านการบุกของวุยก๊กในภูมิภาคโดยรอบแม่น้ำห้วย (淮河 หฺวายเหอ) และแม่น้ำซื่อ (泗河 "ซื่อเหอ") ซึ่งปัจจุบันอยู่ในมณฑลอานฮุย ในปีเดียวนั้น หลังซุนจุ๋นผู้สำเร็จราชการแทนพระองค์ของง่อก๊กเสียชีวิต ต๋องจูเข้าด้วยฝ่ายซุนหลิมลูกพี่ลูกน้องของซุนจุ๋นในการต่อสู้ชิงอำนาจและสังหารลิกี๋ จึงเป็นการเปิดทางให้ซุนหลิมขึ้นสิบตำแหน่งของซุนจุ๋นในฐานะผู้สำเร็จราชการแทนพระองค์ของง่อก๊ก
ในปี ค.ศ. 257 จูกัดเอี๋ยนขุนพลวุยก๊กเริ่มก่อกบฏในฉิวฉุน (壽春 "โช่วชุน"; ปัจจุบันคืออำเภอโช่ว มณฑลอานฮุย) จูกัดเอี๋ยนส่งจูกัดเจ้งบุตรชายไปง่อก๊กเป็นตัวประกันเพื่อขอแลกเปลี่ยนกับการสนับสนุนจากง่อก๊กในการต้านวุยก๊ก ในปีถัดมาซุนหลิมสั่งให้บุนขิม, ต๋องจู, จวนเต๊ก ("เฉฺวียน อี้"), จวนตวน ("เฉฺวียน ตฺวาน"), หวาง จั้ว  และคนอื่น ๆ ให้นำกำลังพล 30,000 นายไปฉิวฉุนเพื่อช่วยเหลือจูกัดเอี๋ยนในการก่อกบฏต่อต้านทัพวุยก๊กที่นำโดยสุมาเจียวผู้สำเร็จราชการแทนพระองค์ของวุยก๊ก เมื่อจูกัดเอี๋ยนตกเป็นฝ่ายเพลี่ยงพล้ำในช่วงต้นปี ค.ศ. 258 จูกัดเอี๋ยนและต๋องจูพยายามตีฝ่าวงล้อมแต่ล้มเหลว หลังจากนั้นทั้งคู่ถูกทัพวุยก๊กจับกุมได้ ต๋องจูยินยอมจำนนและแปรพักตร์เข้าด้วยวุยก๊ก สุมาเจียวแต่งตั้งให้ต๋องจูเป็นขุนพลสงบแดนไกล ("อาน-ยฺเหวี่ยนเจียงจฺวิน") สุมาเจียวปฏิบัติต่อทหารง่อก๊กที่ยอมสวามิภักดิ์เป็นอย่างดี ในด้านหนึ่งราชสำนักง่อก๊กก็ไม่ได้ทำอันตรายต่อสมาชิกในครอบครัวของต๋องจูที่ยังคงอยู่ในง่อก๊กในขณะที่ต๋องจูแปรพักตร์ไปเข้าด้วยวุยก๊ก
ในปี ค.ศ. 262 เมื่อสุมาเจียวกำลังวางแผนการบุกจ๊กก๊กที่เป็นอีกหนึ่งรัฐอริของวุยก๊ก สุมาเจียวมอบหมายให้ต๋องจูกำกับดูแลการสร้างเรือรบเพื่อใช้ในการรบกับง่อก๊กในภายหลัง ไม่มีการบันทึกถึงต๋องจูอีกในประวัติศาสตร์ช่วงหลังจากนั้น
โซนี่ อิริคสัน แซด800 ไอ

โซนี่ อิริคสัน แซด800 ไอ  เป็นโทรศัพท์มือถือ 3G ที่พัฒนาโดย โซนี่ อิริคสัน และวางจำหน่ายในปี 2005 Z800i เป็นโทรศัพท์ที่เหมือนกับ โซนี่ อิริคสัน วี800 ของ โวดาโฟน (หรือ 802SE ในญี่ปุ่น)
เป็นโทรศัพท์ที่รองรับ 3G และ ไตรแบนด์ น้ำหนัก 128 กรัม มีกล้องหมุนได้ความละเอียด 1.3 ล้านพิกเซล (ที่สามารถหมุนได้ 180 องศา เรียกว่ากล้อง MotionEye) ให้คุณถ่ายภาพ วิดีโอ และใช้งานระหว่างวิดีโอคอลได้
เป็นโทรศัพท์ 3G ที่มีคุณสมบัติค่อนข้างดีในยุคนั้น รองรับ WAP 2.0, UMTS (หรือ GPRS ที่ช้ากว่า), เสียงเรียกเข้าแบบโพลีโฟนิกใน MIDI สูงสุด 72 โทน และแอปพลิเคชัน Java คุณสามารถจัดเก็บไฟล์มัลติมีเดียในหน่วยความจำภายใน (5 เมกะไบต์) หรือในการ์ด Memory Stick PRO Duo ได้
ไรน์เมทัล

บมจ.ไรน์เมทัล  คือบริษัทเอกชนสัญชาติเยอรมัน มีสำนักงานใหญ่ในนครดึสเซิลดอร์ฟ เป็นผู้ผลิตยานยนต์ และยุทโธปกรณ์ในระดับโลก ก่อตั้งเมื่อวันที่ 13 เมษายน ค.ศ. 1889 โดยวิศวกรชาวเยอรมันชื่อว่า ไฮน์ริช แอร์ฮาร์ท (Heinrich Ehrhardt) เริ่มจากโรงงานชื่อ Rheinische Metallwaaren- und Maschinenfabrik ในดึสเซลดอร์ฟ ก่อนค่อยๆ ขยายตัวตามพัฒนาการของอุตสาหกรรมความมั่นคงยุโรปตลอดศตวรรษที่ 20
ธุรกิจหลักของไรน์เมทัลในอยู่ในสายความมั่นคง ปัจจุบันไรน์เมทัลเน้นการผู้ขายสินค้าในเชิง “ระบบ” มากกว่าขายชิ้นส่วนแยกย่อย ตั้งแต่ยานรบสายพาน ปืนใหญ่ กระสุน ไปจนถึงระบบป้องกันทางอากาศและซอฟต์แวร์ควบคุมการรบ ตลอดจนผลิตภัณฑ์อิเล็กทรอนิกส์และการป้องกันภัยทางอากาศแบบเครือข่าย ขณะเดียวกันยังมีสายงานเทคโนโลยีกำลังขับและผลิตภัณฑ์ด้านยานยนต์ภายใต้ Power Systems สำหรับตลาดพลเรือนบางส่วน
ระวางบรรทุกสุทธิจดทะเบียน

ระวางบรรทุกสุทธิจดทะเบียน (NRT, nrt, n.r.t.) คือความจุในการบรรทุกสินค้าของเรือที่แสดงเป็นหน่วย "ตันจดทะเบียน" โดยที่หนึ่งตันจดทะเบียนเท่ากับ คำนวณได้จากการนำระวางบรรทุกรวมจดทะเบียนมาหักลบพื้นที่ที่ไม่ก่อเกิดรายได้ออก เช่น ห้องเครื่อง ถังเชื้อเพลิง และห้องพักลูกเรือ ซึ่งเป็นพื้นที่ที่ไม่สามารถใช้บรรทุกสินค้า ดังนั้นจึงถูกนำไปใช้ในสถานการณ์ที่ความสามารถในการทำรายได้ของเรือมีความสำคัญมากกว่าขนาดเรือเพียงอย่างเดียว ระวางบรรทุกสุทธิจดทะเบียนไม่ใช่หน่วยวัดน้ำหนักของเรือหรือสินค้า และไม่ควรสับสนกับศัพท์อื่น ๆ เช่น ระวางน้ำหนักบรรทุกหรือระวางขับน้ำ
ระวางบรรทุกรวมและสุทธิจดทะเบียนถูกแทนที่ด้วยระวางบรรทุกรวมและระวางบรรทุกสุทธิ เมื่อองค์การทางทะเลระหว่างประเทศ (International Maritime Organization: IMO) ได้นำอนุสัญญาระหว่างประเทศว่าด้วยการวัดระวางบรรทุกของเรือมาใช้เมื่อวันที่ 23 มิถุนายน ค.ศ. 1969 กฎระเบียบระวางบรรทุกใหม่มีผลบังคับใช้สำหรับเรือที่สร้างใหม่ทั้งหมดในวันที่ 18 กรกฎาคม ค.ศ. 1982 แต่เรือที่มีอยู่เดิมได้รับระยะเวลาเปลี่ยนผ่าน 12 ปีเพื่อให้แน่ใจว่าเรือจะได้รับการคุ้มครองทางเศรษฐกิจที่สมเหตุสมผล เนื่องจากภาษีท่าเรือและค่าใช้จ่ายอื่น ๆ จะถูกเรียกเก็บตามระวางบรรทุกของเรือ ตั้งแต่วันที่ 18 กรกฎาคม ค.ศ. 1994 เป็นต้นมา ระวางบรรทุกรวมและสุทธิ ซึ่งเป็นดัชนีไร้มิติที่คำนวณจากปริมาตรรวมของเรือและพื้นที่บรรทุกสินค้าด้วยสูตรทางคณิตศาสตร์ ได้กลายเป็นมาตรการอย่างเป็นทางการเพียงอย่างเดียวสำหรับระวางบรรทุกของเรือ อย่างไรก็ตาม ระวางบรรทุกรวมและสุทธิจดทะเบียนยังคงถูกใช้อย่างแพร่หลายในการอธิบายเรือเก่า
เรย์มอนด์ มาโซโน

เรย์มอนด์ มาโซโน (เสียชีวิต 25 มิถุนายน ค.ศ. 2021) เป้นนักการเมืองจากบูเกนวิลล์ เขาเคยดำรงตำแหน่งรองประธานาธิบดีบูเกนวิลล์ใน ค.ศ. 2017 ถึง 2020
ชีวประวัติ.
มาโซโนได้รับเลือกเป็นสมาชิกสภาผู้แทนราษฎรบูเกนวิลล์จากอะทอลล์ใน ค.ศ. 2015 ภายหลัง เขาได้รับการแต่งตั้งเป็นรัฐมนตรีว่าการกระทรวงทรัพยากรแร่และพลังงาน
มาโซโนได้รับเลือกเป็นรองประธานาธิบดีบูเกนวิลล์ใน ค.ศ. 2017
ต่อมาในวันที่ 2 ตุลาคม ค.ศ. 2020 มาโซโนได้รับเลือกเป็นรัฐมนตรีว่าการกระทรวงสุขภาพในคณะรัฐมนตรีอิชมาเอล โตโรอามา
มาโซโนเสียชีวิตในวันที่ 25 มิถุนายน ค.ศ. 2021 ที่โรงพยาบาลในบูกา
คริสต์มาสคิซเซส (อีพี)

คริสมาสต์คิซเซส "" เป็นอีพีชุดแรกของนักร้องชาวอเมริกัน อารีอานา กรานเด วางจำหน่ายเมื่อวันที่ 13 ธันวาคม ค.ศ. 2013 ในหลายประเทศ และในวันที่ 17 ธันวาคม ค.ศ. 2013 ในสหรัฐอเมริกา โดยเป็นการรวบรวมเพลงคริสต์มาสคลาสสิกแบบบันทึกเสียงใหม่จำนวนสองเพลง และเพลงต้นฉบับจำนวนสองเพลง เมื่อวันที่ 3 ธันวาคม ค.ศ. 2014 ได้มีการวางจำหน่ายรุ่นพิเศษของประเทศญี่ปุ่นในรูปแบบแผ่นซีดี และในอีกสองวันถัดมาในรูปแบบดาวน์โหลดดิจิทัล อัลบั้มชุดนี้ขึ้นถึงอันดับที่ยี่สิบห้าในชาร์ตโอริกอน มียอดจำหน่าย 68,871 ชุดในสหรัฐอเมริกา และมากกว่า 405,000 ชุดทั่วโลก
ภูมิหลังและการวางจำหน่าย.
เมื่อวันที่ 6 พฤศจิกายน ค.ศ. 2013 กรานเดประกาศผ่านทวิตเตอร์ว่าเธอจะออกผลงานเพลงใหม่ทุกสัปดาห์จนถึงวันคริสต์มาส โดยเริ่มด้วยการบันทึกเสียงใหม่จากเพลงของแวม! ชื่อ "Last Christmas" ความว่า “ฉันจะออกเพลงใหม่สำหรับคริสต์มาส! เพลงใหม่ทุกสัปดาห์เป็นการนับถอยหลังสู่เทศกาล เริ่มวันที่ 19 พฤศจิกายน ตื่นเต้นสุด ๆ ที่จะแบ่งปันกับพวกคุณ! เพลงแรก #LastChristmas จะออกวันที่ 19 พฤศจิกายน ฉันรอไม่ไหวแล้วให้คุณได้ฟังเวอร์ชันของเรา จะมีเพลงต้นฉบับด้วย! หวังว่าคุณจะรักเพลงเหล่านี้”
"Last Christmas" วางจำหน่ายเป็นซิงเกิลนำ ได้รับคำวิจารณ์ในเชิงบวก และได้รับการชื่นชมอย่างมากในด้านการตีความเพลงคริสต์มาสคลาสสิกในรูปแบบ "อาร์แอนด์บีและโซล" ในสัปดาห์สุดท้ายของเดือนพฤศจิกายน กรานเดได้ออกเพลงคริสต์มาสต้นฉบับชื่อ "Love Is Everything" และมีการเปิดเผยว่าเธอจะวางจำหน่ายอีพี "Christmas Kisses" ภายในเดือนนั้น
ในสัปดาห์แรกของเดือนธันวาคม กรานเดได้ออกเพลงคริสต์มาสต้นฉบับอีกหนึ่งเพลงคือ "Snow in California" และต่อมาได้ตามด้วยการบันทึกเสียงใหม่จากเพลงคลาสสิกปี ค.ศ. 1953 "Santa Baby" โดยมีเอลิซาเบธ กิลลีส์ อดีตนักแสดงร่วมจาก "Victorious" มาร่วมร้องด้วย
ในเดือนพฤศจิกายน ค.ศ. 2014 กรานเดประกาศว่าเธอจะวางจำหน่ายรุ่นพิเศษของอีพีนี้เฉพาะในประเทศญี่ปุ่น รุ่นพิเศษดังกล่าวมีเพลงใหม่ชื่อ "Santa Tell Me" ซึ่งออกจำหน่ายเมื่อวันที่ 24 พฤศจิกายน ค.ศ. 2014 ในฐานะซิงเกิลลำดับที่ห้าและซิงเกิลสุดท้ายจาก "Christmas Kisses" เพลงนี้เขียนโดยกรานเด, ซาวัน โคเทชา และ อิลยา ซัลมันซาเดห์ และขึ้นถึงอันดับที่ 17 บนบิลบอร์ด ฮอต 100 ในสหรัฐอเมริกา และอันดับที่ 11 บนชาร์ตซิงเกิลแห่งสหราชอาณาจักร
อาคาน

อาคาน  บุตรคารมี ซึ่งเป็นลูกหลานของศิมรี บุตรเศ-ราห์แห่งเผ่ายูดาห์ เป็นบุคคลที่ปรากฏในหนังสือโยชูวาจากคัมภีร์ฮีบรูที่เชื่อมโยงกับการล่มสลายของเยริโคและการพิชิตอัย
ใน ได้ระบุชื่อของเขาเป็น อาคาร์ (עָכָר֙ "‘Āḵār") 
ในหนังสือโยชูวา.
ตามรายงานจากหนังสือโยชูวาบท 7 อาคานปล้นทองคำแท่ง เงินจำนวนหนึ่ง และ "เสื้อคลุมงามตัวหนึ่งของเมืองบาบิโลน" จากเมืองเยริโค ซึ่งขัดต่อคำสั่งของโยชูวาที่ว่า "เงินและทองทั้งหมด กับเครื่องใช้ที่ทำด้วยทองสัมฤทธิ์และเหล็ก เป็นของถวายแด่พระยาห์เวห์ให้นำเข้าไปไว้ในคลังของพระองค์" .
หนังสือโยชูวาอ้างว่าผลจากการกระทำดังกล่าวทำให้วงศ์วานอิสราเอลถูกพระผู้เป็นเจ้าลงโทษแบบเหมารวม ทำให้พวกเขาไม่สามารถยึดอัยในครั้งแรกได้ โดยมีชาวอิสราเอลเสียชีวิตไปประมาณ 36 คน  วงศ์วานอิสราเอลใช้การทำนายโดยการเสี่ยงทาย (cleromancy) (พื้นที่ศักดิ์สิทธิ์อูริมและทูมมิม) เพื่อตัดสินว่าใครคือผู้กระทำผิด และเมื่อระบุตัวอาคานได้แล้ว พวกเขาก็เอาหินขว้างใส่เขาจนตาย วงศ์วานอิสราเอลเผาสิ่งของที่ถวายไว้ตามที่ระบุไว้ในพระคัมภีร์ และถูกวางหินทับถมทับ ต่อมาพระพิโรธของพระยาห์เวห์ที่มีต่ออิสราเอลก็สงบลง
<templatestyles src="Template:Blockquote/styles.css" />“‘พอรุ่งเช้าพวกท่านจงเข้ามาทีละเผ่า เผ่าใดที่พระยาห์เวห์ทรงจับไว้ก็ต้องเข้ามาทีละตระกูล ตระกูลใดที่พระยาห์เวห์ทรงจับไว้ก็ให้เข้ามาทีละครอบครัว ครอบครัวใดที่พระยาห์เวห์ทรงจับไว้ก็ให้เข้ามาทีละคน ใครถูกจับว่ามีสิ่งที่ต้องทำลายถวาย ก็ต้องถูกเผาเสียด้วยไฟ ทั้งตัวเขาและทุกสิ่งที่เป็นของเขา เพราะเขาได้ละเมิดพันธสัญญาของพระยาห์เวห์ และเพราะเขาได้ทำสิ่งที่น่าอายในอิสราเอล’” 
<templatestyles src="Template:Blockquote/styles.css" />แล้วเอาหินถมทับเขาไว้เป็นกองใหญ่ยังอยู่จนทุกวันนี้ และพระยาห์เวห์ก็ทรงหันกลับจากพระพิโรธอันแรงกล้าของพระองค์ เพราะฉะนั้นจนถึงทุกวันนี้ เขายังเรียกที่นั้นว่าหุบเขาอาโคร์
การตีความ.
เรื่องเล่ากล่าวว่าสถานที่ลงโทษอาคานซึ่งอยู่ระหว่างเมืองเยริโคและเมืองอัย เป็นที่รู้จักในชื่อ "หุบเขาอาโคร์" เพื่อรำลึกถึงเขา เรื่องเล่านี้น่าจะเป็นตำนานกำเนิดที่ให้นิรุกติศาสตร์พื้นบ้านของคำว่า "อาโคร์"
เคเซอชเป็ทซ์เลอ

เคเซอชเป็ทซ์เลอร์  หรือ "เคสคนึพฟ์เลอ" (Käsknöpfle, ในฟอราร์ลแบร์ค กับ ลีชเทินชไทน์) หรือ "คัสพัทซึลน์" (Kasspatzln, ในทีโรล) เป็นอาหารพื้นถิ่นของชวาเบินในประเทศเยอรมนี และเป็นอาหารในสำรับชวาเบิน, บาเดิน และ อัลเกว, ในฟอร์อาร์ลแบร์คและทีโรลของออสเตรีย ตลอดจนในลืชเทินชไทน์ กับ สวิตเซอร์แลนด์
การปรุง.
ชเป็ทซ์เลอร์ร้อน ๆ จะนำมาโรยหน้าด้วยเนยแข็ง เช่น เอมเมินทาลหรือเนยแข็งมีเม็ดขูดเป็นชั้นวางซ้อนสลับก้น ก่อนปิดท้ายด้านบนด้วยหอมใหญ่ทอด จากนั้นจึงนำไปอบจนเนยแข็งละลาย
จานนี้นิยมเสิร์ฟเคียงสลัดหรือคาร์ทอฟเฟิลซาลัท ส่วนในฟอราร์ลแบร์คกับลีชเทินชไทน์นิยมเสิร์ฟเคียงอัพเฟิลโซเซอ
ตามภูมิภาค.
ในทีโรบลมักใช้เนยแข็งแบร์คเคเซอ หรือ เอมเมนทาล ในโมนทาโฟนนิยมใช้เนยแข็งเปรี้ยวโมนทาโฟน (Montafon sour cheese) ส่วนในป่าเบรเกินซ์นิยมใช้แบร์คเคเซอกับเรสเคเซอ (Räßkäse)
ในฟอราร์ลแบร์คนิยมเสิร์ฟเคียงเนยกับหอมใหญ่ทอด
รูปแบบอื่น.
คัซโนคเคิน  หรือ คัซโนคน์  เป็นรูปแบบหนึ่งของเคเซอชเพ็ทซ์เลอร์จากซัลซ์บวร์ค และโอเบอร์สไทเออร์มาร์คในออสเตรีย
ฮาล์ฟเวย์

ฮาล์ฟเวย์  เป็นนครในเทศมณฑลเบเกอร์ รัฐออริกอน ประเทศสหรัฐ
ในช่วงภาวะเศรษฐกิจฟองสบู่ดอตคอม ฮาล์ฟเวย์เปลี่ยนชื่อเมืองเป็น Half.com ในระยะเวลาหนึ่งปี เพื่อเป็นการสร้างกระแสประชาสัมพันธ์ให้กับบริษัทอีคอมเมิร์ซที่มีชื่อเดียวกัน
ประวัติ.
ชุมชนนี้ได้รับชื่อนี้เนื่องจากข้อเท็จจริงที่ว่าเมืองนี้ตั้งอยู่เกือบกึ่งกลางระหว่างไพน์กับคอร์นูโคเปีย ในขณะที่สำนักงานไปรษณีย์สถาปนาขึ้นใน ค.ศ. เมืองนี้ตั้งขึ้นในอีกที่เมื่อ ค.ศ. 1907 จากนั้นจึงย้ายที่ทำการไปรษณีย์ไปที่นั่นใน ค.ศ. 1908 และควบรวมเมืองใน ค.ศ. 1909
หมวกกลีบลำดวน

หมวกกลีบลำดวน เป็นหมวกรูปแบบหนึ่งของไทย ทำจากผ้า มีความเป็นมายาวนานตั้งแต่ยุคอาณาจักรฟูนัน จนถึงยุครัตนโกสินทร์ มีลักษณะคล้ายชามคว่ำ และมีกลีบ มีลักษณะเป็นผ้าสีแดงแล้วขลิบด้วยสีเหลือง สันนิษฐานว่าเดิมเป็นเครื่องหัวสำหรับนักฟ้อน ต่อมาได้กลายเป็นหมวกของนักรบ และในยุคหลังนี้ได้กลายเป็นเครื่องหัวของพลกลอง หรือฝีพายไป
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงอธิบายไว้ว่า หมวกกลีบลำดวนนี้ มีลักษณะคล้ายกับหมวกของพลธนูชาวยุโรป หากแต่ทำมาจากเหล็ก และไม่มีกลีบอย่างของไทย
ประวัติ.
มีหลักฐานของหมวกที่เข้าใจว่าเป็นต้นทางของหมวกกลีบลำดวนตั้งแต่ยุคอาณาจักรฟูนันเรืองอำนาจ ปรากฏเป็นประติมากรรมนูนสูงทำจากดินเผาเป็นรูปช่างฟ้อน นุ่งผ้าโจงกระเบนหรือโธตีแบบอินเดียใต้ มีผ้าคาดผูกเป็นโบทำเป็นปมทิ้งชายลงด้านหน้าและสะโพก พร้อมกับสวมหมวกคล้ายกับหมวกกลีบลำดวน ปัจจุบันประติมากรรมนูนสูงชิ้นนี้จัดแสดงอยู่ที่พิพิธภัณฑสถานแห่งชาติ อู่ทอง จังหวัดสุพรรณบุรี
ในยุคอาณาจักรสุโขทัย มีการค้นพบประติมากรรมสังคโลก พบหมวกทหารสุโขทัยมีลักษณะเป็นชามคว่ำมียอดเป็นจุกขนาดเล็กคล้ายหมวกกลีบลำดวน ใช้สำหรับเป็นเครื่องป้องกันศีรษะ ปัจจุบันประติมากรรมชิ้นนี้จัดแสดงอยู่ที่พิพิธภัณฑสถานแห่งชาติ พระนคร หมวกกลีบลำดวนยังถูกใช้เป็นเครื่องแบบของทหารมาจนถึงยุคอาณาจักรอยุธยา และหมวกกลีบลำดวนยังถูกใช้เป็นเครื่องแบบของทหารชั้นล่างในยุครัตนโกสินทร์ ใช้เป็นหมวกของพลกลอง เรียกว่าชุดกลองชนะ, พลหามพระราชยาน และฝีพายในพระราชพิธี สวมเข้ากับเสื้อปัสตูแดงขลิบเหลือง กางเกงปัสตูแดงขลิบเหลือง ถุงเท้าสีดำ รองเท้าสีดำ
สโมสรฟุตบอลสต็อกพอร์ตเคาน์ตี

สโมสรฟุตบอลสต็อกพอร์ตเคาน์ตี เป็นสโมสรฟุตบอลอาชีพในสต็อกพอร์ต เกรเทอร์แมนเชสเตอร์ ประเทศอังกฤษ ซึ่งลงแข่งขันในอีเอฟแอลลีกวัน ซึ่งเป็นระดับที่สามของระบบลีกฟุตบอลอังกฤษ
ก่อตั้งขึ้นในปี ค.ศ. 2426 ในชื่อฮีตัน นอร์ริส โรเวอส์และเปลี่ยนชื่อเป็นสต็อกพอร์ตเคาน์ตีในปี ค.ศ. 1890 ตามชื่อเขตเทศบาลสต็อกพอร์ต ทีมลงเล่นในชุดแข่งสีน้ำเงินและสีขาวมาตั้งแต่ปี ค.ศ. 1914 โดยสีเดิมคือสีแดงและสีขาว สโมสรแห่งนี้ได้รับฉายาว่า "The Hatters" ตามชื่ออุตสาหกรรมการทำหมวกในอดีตของเมือง สต็อกพอร์ตลงเล่นที่เอ็ดจ์ลีย์พาร์กมาตั้งแต่ปี ค.ศ. 1902
สต็อกพอร์ตเข้าร่วมฟุตบอลลีกเป็นครั้งแรกในปี ค.ศ. 1900 แต่ต้องลงสมัครรับเลือกตั้งใหม่อีกครั้ง ในปี ค.ศ. 1904 สโมสรไม่ได้รับการเลือกตั้งใหม่อีกและต้องใช้เวลาหนึ่งฤดูกาลนอกฟุตบอลลีกก่อนที่จะกลับมาในฤดูกาล 1905–06 จากนั้น สต็อกพอร์ตก็ลงเล่นในฟุตบอลลีกอย่างต่อเนื่องเป็นเวลา 106 ปีจนถึงปี ค.ศ. 2011 โดยส่วนใหญ่จะอยู่ในดิวิชันล่าง ๆ ทีมคว้าแชมป์ลีกครั้งแรกในปี ค.ศ. 1922 ในการแข่งขันฟุตบอลลีกดิวิชัน 3 เหนือที่เพิ่งตั้งขึ้นใหม่ ตามมาด้วยแชมป์ลีก 2 สมัยในปี ค.ศ. 1937 (ดิวิชัน 3 เหนือ) และ ค.ศ. 1967 (ดิวิชัน 4) ทศวรรษที่ 1990 ถือเป็นช่วงที่ทีมประสบความสำเร็จมากที่สุด โดยสต็อกพอร์ตลงแข่งขันในดิวิชัน 1 เป็นเวลา 5 ฤดูกาล และเข้าถึงรอบรองชนะเลิศฟุตบอลลีกคัพในฤดูกาล 1996–97 นอกจากนี้ สต็อกพอร์ตยังได้ลงเล่นในสนามเวมบลีย์ถึง 4 ครั้งในช่วงเวลานี้ โดย 2 ครั้งในรายการฟุตบอลลีกโทรฟีและ 2 ครั้งในเพลย์ออฟฟุตบอลลีกแต่แพ้ทุกครั้ง
หลังจากประสบปัญหาทางการเงินในช่วงต้นทศวรรษที่ 2000 สโมสรก็ตกชั้นลงมาเล่นในดิวิชันล่าง ๆ และตกชั้นจากฟุตบอลลีกเมื่อจบฤดูกาล 2010–11 ก่อนจะตกชั้นไปสู่ดิวิชัน 6 ในฤดูกาล 2012–13 สต็อกพอร์ตมีความมั่นคงทั้งในและนอกสนามในฤดูกาลต่อมา และเลื่อนชั้นสู่เนชันนัลลีกในฤดูกาล 2018–19 ในฤดูกาล 2021–22 สต็อกพอร์ตคว้าแชมป์เนชันนัลลีกและได้เลื่อนชั้นกลับสู่อีเอฟแอลอีกครั้งหลังจากหายไป 11 ปี ในฤดูกาลที่สองที่กลับสู่ฟุตบอลลีก พวกเขาได้เลื่อนชั้นสู่ลีกวันโดยอัตโนมัติในฐานะแชมป์
ประวัติ.
ฟุตบอลลีก.
สต็อกพอร์ตเคาน์ตีก่อตั้งขึ้นในปี ค.ศ. 1883 ในชื่อ ฮีตันนอร์ริสโรเวอส์ ที่ McLaughlin's Cafe ในฮีตันนอร์ริส โดยกลุ่มนักเรียนจากโรงเรียนวันอาทิตย์สต็อกพอร์ต หลังจากลงเล่นแมตช์เหย้าในสวนสาธารณะต่าง ๆ ในพื้นที่ของเมืองสต็อกพอร์ตเป็นเวลาหลายปี ฮีตันนอร์ริสก็ย้ายไปที่กรีนเลนในปี ค.ศ. 1889 ที่นี่ได้รับการยอมรับว่าเป็นสนามอย่างเป็นทางการแห่งแรกของพวกเขา สโมสรได้เปลี่ยนชื่อเป็นสต็อกพอร์ตเคาน์ตีในปี ค.ศ. 1890
การประชุมใหญ่แห่งชาติที่อัลบายูลียา

การประชุมใหญ่แห่งชาติที่อัลบายูลียา  เป็นการประชุมพบปะที่มีขึ้นเมื่อวันที่ 1 ธันวาคม ค.ศ. 1918 ในนครอัลบายูลียา มีผู้แทนจำนวน 1,228 คนจากดินแดนต่าง ๆ ที่มีชาติพันธุ์ชาวโรมาเนียเป็นผู้อยู่อาศัยเข้าร่วม และประกาศการผนวกตรันซิลวาเนียเข้ากับโรมาเนีย จัดโดยสภาแห่งชาติโรมาเนีย นอกจากผู้แทนแล้ว ยังมีพลเมืองโรมาเนียโดยทั่วไปที่ได้รับเชิญให้เข้าร่วมในการประชุมใหญ่นี้ โดยรสมแล้วมีผู้เข้าร่วมประมาณ 100,000 คน การประกาศการผนวกของตรันซิลวานียาเข้ากับโรมาเนียนั้นเป็นไปโดยผ่าน#เปลี่ยนทาง ระหว่าวการประชุมนี้
ในตอนแรกมีการพิจารณาว่าจะจัดการประชุมใหญ่นี้ที่เมืองอื่น ๆ คือบลัฌ และ ซีบิว แต่ท้ายที่สุดได้เลือกจัดที่นครอัลบายูลียา เนื่องด้วยสถานะของอัลบายูลียาในฐานะอดีตราชธานีของรัฐตรันซิลวาเนีย และยังเป็นเมืองที่มีไฮผู้กล้าหาญได้ประกาศตนเป็นผู้ครองรัฐหลังทำศึกรวมมอลดาเวีย ตรันซิลวาเนีย และวัลลาเกียได้ในปี 1600
ในหนึ่งวันให้หลังจากการประชุมนี้ มีการจัดตั้ง#เปลี่ยนทาง เพื่อดูแลดินแดนที่ได้รับการประกาศว่าผนวกเข้ากับราชอาณาจักรโรมาเนีย
ปัจจุบัน วันแห่งการประชุมใหญ่ที่อัลบายูลียา ถือเป็นวันรวมชาติใหญ่ และฉลองเป็นวันชาติของโรมาเนีย